title: Donna Simpson

text: Ollessaan 19-vuotias Simpson tapasi kokkina työskennelleen Robert Simpsonin, jonka kanssa hän meni 5 vuotta myöhemmin naimisiin. Robert suostutteli Simpsonia syömään tuomalla tälle ruokaa työpaikaltaan. Heille syntyi lapsi, mutta pari kuitenkin erosi myöhemmin. Sillä välin Simpsonin isä oli tyttärestään huolissaan ja suostutteli tätä ryhtymään laihdutuskuurille; Simpson laihdutti kuuden kuukauden sisällä 32 kg.


title: Donna Simpson

text: Vuonna 2006 Simpson tapasi ylipainoisille naisille suunnatussa keskusteluhuoneessa Phillippe Gouamban, josta tulisi hänen sulhasensa. "Olen aina ollut viehättynyt isoista naisista, mutta Donna on minun fantasiani", Gouamba sanoo. "Mitä enemmän hän painaa, sitä seksikkäämpi hän on."


title: Donna Simpson

text: 2007 helmikuussa Simpson synnytti keisarileikkauksella tyttövauvan nimeltä Jaqueline. Leikkaukseen osallistui 30 lääkäriä, ja Simpsonista tuli maailman lihavin synnyttänyt nainen; hän painoi leikkauksen aikana 241 kg. Simpson sairastui raskausajan diabetekseen, ja hänelle kehittyi kohonnut verenpaine. Kuusi kuukautta lapsensa syntymän jälkeen hän päätti, että hänen tavoitepainonsa olisi 1000 paunaa eli 453,59 kg. Gouamba sanoo tukevansa tavoitteen saavuttamista: "Lihominen tekee Donnan onnelliseksi, ja kun näen hänen olevansa onnellinen, niin minäkin olen onnellinen." Gouamba on Simpsonin suurimpia tukijoita.


title: Donna Simpson

text: Vuonna 2010 Simpson painoi 273 kg ja hänen painoindeksinsä oli 103,9.


title: Donna Simpson

text: Simpson on 14-vuotiaan pojan ja 3-vuotiaan tytön äiti. Hän asuu Yhdysvaltain New Jerseyssä.


title: Donna Simpson

text: Simpson väittää ruokavalionsa maksavan 408–526 € viikossa. Hän syö 12 000 kaloria päivässä. Ruokavaliotaan hän kuvailee näin: "Tyypillisenä päivänä syön neljä hampurilaista ja ranskalaisia, leipälimpun voin ja hillon kera, neljä annosta lihamureketta ja perunamuusia, ison pizzan, suklaakakun jäätelön ja kerman kera, 12 vuokaleivosta, kaksi juustokakkua ja limsaa." Hänen lempiruokansa on sushi, ja hän pystyy syömään 70 kappaletta yhdeltä istumalta.


title: Donna Simpson

text: Vuoden 2010 lopussa Simpson pääsi jälleen otsikoihin ilmoitettuaan syöneensä jouluateriallaan ruokaa 30 000 kalorin edestä. Simpsonin mukaan hän söi ateriansa aikana kaksi 11 kg painavaa kalkkunaa, kaksi vaahterasiirapilla kuorrutettua kinkkua, 7 kilon verran perunoita, viisi leipälimppua, 2 kilon verran yrttitäytettä, 2 litran verran liemikastiketta, 2 litran verran karpalokastiketta ja 9 kilon verran vihanneksia.


title: Donna Simpson

text: 2011 maaliskuussa Simpson julkaisi uuden nettisivun, jossa tilaajat pääsevät katsomaan kuvia hänen kehostaan ja videoita, joissa hän syö tai mittaa vyötärön ympäryksen. Vuonna 2008 hän oli kerännyt 260 tilaajaa, joista nuorimmalla oli ikää 20 vuotta ja vanhimmalla 68. Hän käy lihavuusfetissin sivuilla ja jakaa syömistapansa muiden kanssa. Tuhansia faneja kerääntyy Simpsonin sivuilla ja jotkut jopa lähettävät hänelle ruokaa.


title: Donna Simpson

text: Simpson väittää olevansa ns. lihavuuden hyväksynnän liikkeen puolestapuhuja ja on pilkannut ”syömisestä syyllisyyttä tuntevia ihmisiä” ”naurettaviksi”.


title: Donna Simpson

text: Vuonna 2009 Simpson esiintyi The Tyra Banks Showssa yhdessä sulhasensa Phillipe Gouamban kanssa. Ohjelman aikana hän totesi, että ”syöminen on minulle euforista; se saa maailman kaikkoamaan”, ja sanoi, ettei pidä liikkumisesta tai liikkuvuudesta ollenkaan. Simpsonin mukaan hän peiliin katsoessaan kuvittelee olevansa liian laiha:


title: Donna Simpson

text: Kuvatun aamupalan jälkeen Simpson lähtee ulos hakemaan postia, ja vaikka postilaatikolle oli matkaa vain vajaa 11 metriä Simpson oli etuportaille takaisin saapuessaan läpeensä hengästynyt, ja hänen piti pysähtyä ja pitää taukoa, että jaksaisi. Ohjelman emäntä Tyra Banks tarjosi Simpsonille myös vaa'an, joka ei murtuisi tämän painonsa alla, ja Simpson sai käydä vaa'alle ensimmäistä kertaa vuosiin. Saatuaan tietää painavansa vasta 234 kiloa Simpson masentui ja sanoi lukua ”kauheaksi”, hän kun oli ennen punnitusta varoittanut, että alle 600 lb (272 kg) lukema olisi ”huono”.


title: Vjatšaslau Kebitš

text: Vjatšaslau Frantsavitš Kebitš (, , s. 10. kesäkuuta 1936 Koniuszewszczyzna) toimi Neuvostoliiton hajotessa vuosina 1990–1994 ministerineuvoston puheenjohtajana: ensin Valko-Venäjän SNT:ssa ja sittemmin 18. syyskuuta 1991 lähtien Valko-Venäjän tasavallassa. Tehtävä vastaa pääministerin asemaa, joksi virkanimike muutettiin vuodesta 1994 lähtien.


title: Vjatšaslau Kebitš

text: Koulutustaustaltaan Kebitš on Valko-Venäjän valtiollisesta polyteknisestä instituutista valmistunut mekaniikkainsinööri (1958). Hän täydensi opintojaan poliisialan oppilaitoksessa (1984) ja suoritti myöhemmin tieteellisen jatkotutkinnon taloustieteistä (kandidat ekonomitšeskih nauk, 1990).


title: Vjatšaslau Kebitš

text: Vuodesta 1980 lähtien Kebitš toimi poliittisissa johtotehtävissä, ja oli ennen ministerineuvoston johtoon nousemistaan vuosina 1985-1990 Valko-Venäjän SNT:N valtiollisen suunnittelukomitean (Gosplan BSSR) puheenjohtaja.


title: Scream

text: Scream voi tarkoittaa seuraavia asioita:


title: Semenawi Bahrin kansallispuisto

text: Semenawi Bahrin kansallispuisto on luonnonsuojelualue Eritreassa. Se sijaitsee maan pääkaupungin Asmaran koillispuolella, vuoristossa 900–2400 metrin korkeudessa. Semenawi Bahrin alue tunnetaan vihreänä vyöhykkeenä, sillä siellä on hedelmällinen maaperä ja runsaat sateet (800–1000 mm vuodessa). Vuosisatojen ajan sen ylänköalueita on viljelty ja alavilla osilla laidunnettu karjaa. Italialaiset olivat aikoinaan kiinnostuneita alueesta. Metsää on raivattu paljon kahviviljelmien tieltä. Kansallispuistossa on suojeltuna Eritrean viimeiset ikivihreät trooppiset sekametsät.


title: Semenawi Bahrin kansallispuisto

text: Lokakuusta maaliskuuhun vuoriston yläosat ovat sumupilvien ja tihkusateen peitossa. Sumu kastelee metsiä ja luo otolliset olosuhteet jäkälien ja naavojen kasvulle. Ylhäällä kivikkojen välissä kasvaa ruohoa, vieraslajina levinneitä opuntiakaktuksia sekä afrikankatajan muodostamia metsiä. Jokilaaksoissa ja purojen varsilla on rehevämpiä metsiä. Noin kahden kilometrin korkeudessa pääasiallinen puulaji on öljypuun afrikkalainen alalaji. Noin 1400 metrin korkeudella ja siitä alaspäin metsän valtalajeja ovat kombretumit ("Combretum") ja ketapanit ("Terminalia"). Jokivarsilla kasvaa akaasioita ja viikunoita.


title: Semenawi Bahrin kansallispuisto

text: Puistossa tavataan monia harvinaisia lintulajeja, kuten sudaninfrankoliineja. Se on myös tärkeä muuttavien petolintujen levähdysalue. Alueella elää paljon vaippapaviaaneja. Muihin nisäkkäisiin kuuluvat leopardi, kirjoantilooppi, kalliohyppijä, isokudu, ja pahkasika.


title: Debre Damo

text: Debre Damo on luostari Etiopiassa Tigrén alueen pohjoisosassa. Se sijaitsee kallion päällä, jonne pääsee kiipeämään vain köysien avulla.


title: Debre Damo

text: Luostari on perustettu 500-luvulla jaa. Sen perusti munkki Aregawi, joka oli yksi yhdeksästä pyhästä miehestä, jotka tulivat Syyriasta Etiopiaan levittämään kristinuskoa. Luostarin kirkko on tuhatluvulta, ja siten Etiopian vanhin ja yksi Afrikan vanhimmista kirkoista.


title: Can’t Happen Here

text: Can’t Happen Here on Rainbow-yhtyeen kappale ja single vuoden 1981 albumilta "Difficult to Cure". Se pääsi Britanniassa sijalle 20, mutta ei yltänyt listoille Yhdysvalloissa.


title: Can’t Happen Here

text:
Kappaleen tekijöiksi on merkitty yhtyeen jäsenet Ritchie Blackmore ja Roger Glover, vaikka sen riffi oli suora kopio Little Richardin kappaleesta ”The Girl Can’t Help It”.
Singlen B-puolella oli ”Jealous Lover”, yksi aikansa suosituimmista Rainbow-kappaleista, josta tuli Yhdysvalloissa isompi hitti kuin itse A-puolesta (sija 13 Mainstream Rock -listalla).


title: Can’t Happen Here

text:
A-puoli
B-puoli


title: Facundo Cabral

text: Facundo Cabral (22. toukokuuta 1937 – 9. heinäkuuta 2011) oli argentiinalainen laulaja ja lauluntekijä, joka tunnettiin 1970-luvulla Argentiinan sotilasjuntan vastustajana ja protestilaulajana. Hän oli espanjankielisessä Amerikassa suosittu laulaja.


title: Facundo Cabral

text: Cabralin tunnetuin kappaleensa on vuodelta 1970 laulu "No soy de aquí ni soy de allá", josta on tehty versioita monilla kielillä. Hän otti konsertteihinsa aineksia esimerkiksi itämaisesta filosofiasta ja kansantaruista.


title: Facundo Cabral

text: Cabral sai surmansa aseellisessa väijytyksessä, joskaan hän ei ollut murhaajien varsinainen kohde.


title: Stone Cold

text: Stone Cold on Rainbow-yhtyeen kappale ja single vuonna 1982 julkaistulta albumilta "Straight Between the Eyes". Kappale oli Britannian listalla korkeimmillaan sijalla 34, ja se nousi Yhdysvaltain Mainstream Rock -listan ykköseksi. Myös Billboard Hot 100 -listalla se pääsi sijalle 40.


title: Stone Cold

text: Kappaleen ovat kirjoittaneet yhteistyössä kitaristi Ritchie Blackmore, basisti Roger Glover ja solisti Joe Lynn Turner. ”Stone Cold” on siitä harvinainen Rainbow-kappale, että Blackmoren kitaran sijaan pääosassa on Turnerin laulu. Kappaleen sanoitus sai innoituksensa, kun basisti Glover oli kertonut Turnerille avioerostaan.


title: Stone Cold

text:
A-puoli
B-puoli


title: Videopelivuosi 1974

text: Tämä artikkeli käsittelee vuoden 1974 merkittäviä videopelijulkaisuja ja videopelimaailman tapahtumia.


title: RN Attilio Regolo (1940)

text: RN Attilio Regolo () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä.


title: RN Attilio Regolo (1940)

text: Alus tilattiin OTO:lta Livornosta, missä köli laskettiin 28. syyskuuta 1939. Alus laskettiin vesille 28. elokuuta 1940 ja valmistui 14. toukokuuta 1942.


title: RN Attilio Regolo (1940)

text: Illalla 7. marraskuuta 1942 hävittäjien komentaja kontra-amiraali Gasparri nosti lippunsa aluksella. "Attilio Regolo" lähti Palermosta kuuden hävittäjän, jotka olivat "Mitragliers", "Ascari", "Pigafetta", "Da Noli", "Zeno" ja "Fabrizi", saattamana laskeakseen miinakentän S8 Sisilian etelärannikolle. Paluumatkalla Britannian kuninkaallisen laivaston sukellusvene "HMS Unruffled" torpedoi kello 10.24 aluksen, jolloin sen keula katkesi etummaisen tykkitornin takaa. Aluksen ohjailtavuuden säilyttyä se otettiin hinaukseen. "HMS United" epäonnistui omassa yrityksessään upottaa vaurioitunut alus, joka pääsi 9. marraskuuta takaisin Palermoon.


title: RN Attilio Regolo (1940)

text: Korjausten jälkeen alus palasi palvelukseen vuoden 1943 puolivälissä liitettynä 8. viirikköön, mutta se ei juurikaan kerennyt osallistumaan operaatioihin ennen Italian antautumista. Alus oli antautumisen astuessa voimaan Genovassa.


title: RN Attilio Regolo (1940)

text:
Saksalaisten upotettua taistelulaiva "Roman" matkalla Maltalle "Attilio Regolo" suuntasi muutaman hävittäjän saattamana Baleaareille. Osasto internoitiin Mahónissa, kunnes se 19. tammikuuta 1945 lähti Algeriin ja edelleen Tarantoon 7. viirikköön. Alus suoritti kolme tehtävää ennen sodan päättymistä, minkä jälkeen se makasi ankkurissa La Speziassa.
Rauhansopimuksen perusteella "Attilio Regolo" luovutettiin Ranskalle aluksena "R4", joka saapui 1. elokuuta 1948 Touloniin. Alus nimettiin "Chateaurenault’ksi", ja se palveli Ranskan laivastossa palveluksestapoistoonsa saakka 13. syyskuuta 1962. Aluksen käyttöä jatkettiin koulutusproomuna, kunnes se joitakin vuosia myöhemmin romutettiin.


title: RN Pompeo Magno (1941)

text: RN Pompeo Magno () oli Regia Marinan, eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä. Sen köli laskettiin 23. syyskuuta 1939 ja alus laskettiin vesille 28. elokuuta 1940. Alus valmistui 24. kesäkuuta 1943.


title: RN Pompeo Magno (1941)

text: "Pompeo Magno" oli palveluksessa vain noin kolme kuukautta ennen Italian antautumista. Palvelusaikanaan se ehti kuitenkin osallistua kymmeneen eri operaatioon. Alus lähti 9. syyskuuta 1943 Tarantosta antautuakseen Maltalla, missä se oli 8. viirikön kanssa ja mistä se palasi Tarantoon 4. lokakuuta. Se oli sodan lopun koulutus-, kuljetus- ja kotiuttamistehtävissä, kunnes se 1. toukokuuta 1948 poistettiin palveluksesta La Speziassa.


title: RN Pompeo Magno (1941)

text: Alus sai tunnuksen "FV1". Maaliskuussa 1951 alus nimettiin "San Giorgioksi" ja se siirrettiin modernisoitavaksi. Alus palasi Italian laivaston palvelukseen ja oli hävittäjien johtoaluksena 1. heinäkuuta 1955 saakka.


title: Erin

text: Erin on naisen etunimi. Se on englantilaistettu muoto harvinaisesta irlantilaisesta nimestä "Eireann", joka on Irlannin gaelinkielisen nimen genetiivimuoto. Nimi Erin on tullut käyttöön 1900-luvun puolenvälin aikoihin.


title: Erin

text: Suomessa nimi Erin on marraskuuhun 2016 mennessä annettu noin 1280 henkilöille, joista suurin osa on syntynyt 2000-luvulla. Erinin nimipäivä on suomenruotsalaisen ja vuodesta 2020 lähtien myös suomenkielisen kalenterin mukaan 7. marraskuuta.


title: RN Scipione Africano (1941)

text: RN Scipione Africano () oli Regia Marinan eli Italian kuningaskunnan laivaston Capitani Romani -luokan kevyt risteilijä.


title: RN Scipione Africano (1941)

text: Sen köli laskettiin 28. syyskuuta 1939 ja alus laskettiin vesille 12. tammikuuta 1941. Alus valmistui 23. huhtikuuta 1943.


title: RN Scipione Africano (1941)

text: "Scipione Africano" sijoitettiin palvelukseen oton jälkeen La Speziaan ja Genovaan, mutta se määrättiin Tarantoon liittoutuneiden noustua maihin Sisiliassa. Alus lähti 15. heinäkuuta Genovasta. Alus kohtasi 17. heinäkuuta Messinansalmessa neljä Britannian kuninkaallisen laivaston moottoritorpedovenettä. Seuranneessa taistelussa alus upotti "MTB316:n" ja vaurioitti toista. "Scipione Africano" saapui seuraavana päivänä Tarantoon, jossa se sai määräyksen laskea suojamiinoitteita Calabrian rannikolle ja Tarantonlahdelle 4.-17. elokuuta.


title: RN Scipione Africano (1941)

text: Italian antauduttua "Scipione Africano" määrättiin Pescaraan noutamaan amiraali Pietro Badogliota, jonka jälkeen se jatkoi matkaansa korvetti "Baionettan" saattamana Brindisiin noutamaan Italian kuningas Viktor Emanuel III:a. Alus kuljetti tämän jälkeen matkustajat Maltalle antautumisseremoniaan. Alus liitettiin 1. helmikuuta 1944 7. viirikköön lähinnä kuljetus- ja koulutustehtäviin, kunnes se poistettiin palveluksesta 9. elokuuta 1948 La Speziassa.


title: RN Scipione Africano (1941)

text: Rauhansopimuksen perusteella "Scipione Africano" luovutettiin Ranskalla ja se saapui 15. elokuuta 1948 Touloniin, jossa se nimettiin "S7":ksi. Alus nimettiin "Guicheniksi", ja se palveli Ranskan laivastossa palveluksesta poistoonsa saakka 1. huhtikuuta 1961 Landévennecissä. Alus riisuttiin aseista ja varusteista 1. kesäkuuta 1976, jolloin se sai tunnuksen "Q554". Alus romutettiin 1970-luvun lopulla.


title: RN Eritrea (1936)

text: RN Eritrea () oli Regia Marinan eli Italian kuningaskunnan laivaston toisen maailmansodan aikana vesille laskema siirtomaasluuppi.


title: RN Eritrea (1936)

text: Alus tilattiin 8. toukokuuta 1935 Castellammare di Stabiasta Regio Cantiere di Castellammare di Stabialta. Se laskettiin vesille 28. syyskuuta 1936 ja alus otettiin palvelukseen 10. helmikuuta 1937.


title: RN Eritrea (1936)

text: Aluksen voimanlähteenä oli kaksi Fiat-dieselmoottoria liitettynä akseleita pyörittäviin sähkömoottoreihin, joita voitiin käyttää yhdessä tai erikseen. Sähkömoottoreiden tarvitsema virta tuotettiin kahdella dieselgeneraattorilla, jotka oli sijoitettu omaan tilaan varsinaisen konehuoneen etupuolelle. Marelli-sähkömoottorit oli sijoitettu kolmanteen tilaan varsinaisen konehuoneen taakse.


title: RN Eritrea (1936)

text:
Alus oli aseistettu neljällä 120 millimetrin 45 pituuskaliiperin tykillä, jotka oli asennettu kaksiputkisiin torneihin. Niiden lisäksi aluksella oli kaksi 40 millimetrin 39 pituuskaliiperin ilmatorjuntatykkiä ja neljä 13,2 millimetrin ilmatorjuntakonekivääriä. Se oli varustettu miinalaivaksi ja vuosina 1940-1941 aluksen 40 millimetrin tykit vaihdettiin neljään 37 millimetrin 54 pituuskaliiperin ilmatorjuntatykkiin, jotka asennettiin kaksiputkisina.
"Eritrea" antautui Colombossa syyskuussa 1943 ja se luovutettiin 12. helmikuuta 1948 sotakorvauksena Ranskalle, joka nimesi aluksen "Francis Garnieriksi". Se luokiteltiin myöhemmin maalilaivaksi. Alus upposi ilmahyökkäysharjoituksessa Tyynellämerellä 1966.


title: Kocsis

text: Kocsis on muun muassa seuraavien henkilöiden sukunimi:


title: Sysäyksenvahvistin

text:
Sysäyksenvahvistin on rynnäkkökiväärissä tai jossakin muussa aseessa käytettävä vahvistin. Sysäyksenvahvistinta käytetään silloin kun ammutaan paukkupatruunoilla. Vahvistin hajottaa luodin ja estää palokaasun liian nopean pakenemisen. Paine aseen piipussa pysyy riittävän korkeana riittävän ajan, jotta itselataava ehtii latautua. Paukkupatruunoilla simuloidaan kovapanosammuntaa.
Joissakin tapauksissa voidaan myös käyttää paukkupatruunapiippua.


title: Fosfohydroksipalorypälehappo

text: Fosfohydroksipalorypälehappo eli fosfohydroksipyruvaatti (CHOP) on orgaaninen fosfaatti ja välituote aminohappo seriinin biosynteesissä. Eliöt muodostavat sitä 3-fosfoglyseriinihaposta 3-fosfoglyseraattidehydrogenaasientsyymin katalysoimana. Fosfohydroksipalorypälehappo kuuluu α-ketohappoihin ja voi siten reagoida transaminaatioreaktiolla glutamiinin kanssa muodostaen fosfoseriiniä ja α-ketoglutaarihappoa. Tätä reaktiota katalysoi fosfoseriinitransaminaasi eli fosfoseriiniaminotransferaasi.


title: Camille Lembi Zaneli

text: Camille Lembi Zaneli (2. huhtikuuta 1950 – 8. heinäkuuta 2011) oli katolisen kirkon kinshasankongolainen pappi. Hän sai pappisvihkimyksensä 30. syyskuuta 1979, ja piispaksi hän yleni 26. marraskuuta 2000. Hänet oli nimitetty Isangin hiippakunnan piispaksi 2. kesäkuuta.


title: Camille Lembi Zaneli

text: Zaneli kuoli 61-vuotiaana lentoturmassa ollessaan matkalla Kinshasasta Kisanganiin. Hewa Boran onnettomuuslennolla oli 112 matkustajaa, joista neljäkymmentä selviytyi.


title: Joseph Mokobe Ndjoku

text: Joseph Mokobe Ndjoku (s. 15. elokuuta 1949 Djombo) on kinshasankongolainen roomalaiskatolinen piispa. Hänet vihittiin papiksi Basankusun hiippakuntaan 20. elokuuta 1978 ja nimitettiin Bokungu-Ikelan hiippakunnan johtoon 6. joulukuuta 1993. Piispaksi vihkiminen seurasi 20. maaliskuuta 1994. Pääkonsekraattorina toimi Joseph Kumuondala Mbimba, jota avustivat Ignace Matondo Kwa Nzambi ja Faustino Sainz Muñoz.


title: Joseph Mokobe Ndjoku

text: Mokobe Ndjoku sai 9. marraskuuta 2001 nimityksen Basankusun piispaksi.


title: Jambalaya

text: Jambalaya on louisianalainen ruoka, jolla on vaikutteita espanjalaisesta ja ranskalaisesta keittiöstä. Jambalayaa voidaan valmistaa kolmella eri tavalla: lihasta, vihanneksista, riisistä ja liemestä. Kreolijambalaya on yleisin Jambalaya. Siinä lihaa lisätään sellereiden, valkosipuleiden ja pippurin kanssa. Tavallisin käytetty liha on kana.


title: Ravintola Olo

text: Ravintola Olo on keittiömestari Pekka Terävän, Petri Lukkarisen ja Teuvo Salmisen omistama, vuonna 2006 alkujaan Kasarmikadulle perustettu ruokaravintola. Suomen gastronomien seura valitsi Olon Vuoden ravintolaksi 2009.


title: Ravintola Olo

text: Ravintola muutti sittemmin Helsingin keskustaan Pohjoisesplanadille, Kauppatorin laidalla. Olo sai Michelin-tähden vuonna 2011 ja on säilyttänyt tämän tunnustuksen (tilanne 2017). Sen yhteydessä toimii keväällä 2017 avattu à la carte -ravintola Olo Garden & Bar, joka on Olon tavoin osa perustajiensa hallitsemaa Olo Group Oy:tä.


title: Ravintola Olo

text: Käytännössä Olon toiminnasta vastaavat keittiöpäällikkö Jari Vesivalo ja ravintoloitsija Katja Henttunen.


title: Ravintola Olo

text: Olo Group -yhtiöön kuuluvat myös ravintolat Emo (Helsinki) ja Gösta (Mänttä) sekä verkkokauppa Bottlescouts.com ja Food Camp Finland Oy. Vuonna 2016 ravintolakonsernin liikevaihto oli 4,3 miljoonaa euroa ja se työllisti 68 henkilöä. Tilikauden tulos oli 0,26 miljoonaa euroa.


title: Jury (täsmennyssivu)

text: Jury eli valamiehistö on joukko henkilöitä, jotka ratkaisevat todistus- tai syyllisyyskysymyksen yleensä rikosasioissa.


title: Jury (täsmennyssivu)

text: Jury voi tarkoittaa myös:


title: Adventures of Sonic the Hedgehog

text: Adventures of Sonic the Hedgehog (lyhennettynä AoStH) on amerikkalainen piirrossarja, jonka on tuottanut DiC Enterprises. Sarja perustuu löyhästi Sonic the Hedgehog -pelisarjaan. Sarja seuraa Sonicin ja Tailsin taistelua tohtori Robotnikia ja tämän robottiapulaisia Scratchia, Grounderia ja Coconutsia vastaan, sisältäen paljon slapstick-komediaa.


title: Adventures of Sonic the Hedgehog

text: Sarjasta on valmistettu 65 jaksoa vuonna 1993. Samoihin aikoihin ABC esitti toista Sonic-piirrossarjaa, joka oli teemaltaan synkempi ja toiminnallisempi. Milton Knight suunnitteli Robotnikin uuden ulkomuodon sarjaan. Piirrossarjasta on julkaistu samana vuonna Sega Mega Drive -peli Dr. Robotnik’s Mean Bean Machine, joka on muunnelma Puyo Puyo -pelistä.


title: Suuri tuntematon

text: Suuri tuntematon on Kotkassa 1. tammikuuta 2003 perustettu rockyhtye.


title: Suuri tuntematon

text: 2012 alkaen:


title: Congreskolom

text: Congreskolom () on muistopylväs Brysselin kaupungissa Belgiassa. Muistopylvästä alettiin rakentaa vuonna 1850, ja se valmistui vuonna 1859. Pylvään päällä seisoo Leopold I:n patsas. Pylväs on 47 metriä korkea. Pylvään patsaan teki Jean Geefs ja pylvään Joseph Poelaert. Vuonna 1922 pylvään eteen lisättiin ikuinen liekki muistoksi ensimmäisessä maailmansodassa kuolleille belgialaisille.


title: Nordiatsepaami

text: Nordiatsepaami (muita nimiä mm. "nordatsepaami" ja "desmetyylidiatsepaami") on bentsodiatsepiineihin kuuluva lääkeaine, jota käytetään pääasiassa ahdistuksen hoitoon, mutta sillä on myös muita lääkeryhmälle tyypillisiä vaikutuksia, kuten sedatiivisuus. Nordiatsepaami useiden muiden bentsodiatsepiinien, kuten diatsepaamin, aktiivinen metaboliitti eli aineenvaihduntatuote. Nordiatsepaami metaboloituu edelleen oksatsepaamiksi.


title: Nordiatsepaami

text: Nordiatsepaami toimii GABA-reseptorissa osittaisagonistina, minkä vuoksi se on keskushermostovaikutuksiltaan heikompi kuin esimerkiksi diatsepaami.


title: Hewa Bora Airwaysin lento 952

text: Hewa Bora Airwaysin lennon 952 onnettomuus tapahtui 8. heinäkuuta 2011, kun N'Djilin kansainväliseltä lentoasemalta Kinshasan kaupungista matkalla ollut Boeing 727-030 -tyyppinen matkustajalentokone syöksyi maahan yrittäessään laskeutua Bangokan kansainväliselle lentoasemalle Kisanganiin. Koneessa oli tapahtumahetkellä kuusi miehistön jäsentä ja 112 matkustajaa. Ainakin 74 koneessa olleen tiedetään menehtyneen. 44 ihmisen arvioidaan selviytyneen onnettomuudesta.


title: Hewa Bora Airwaysin lento 952

text: Onnettomuuskone oli Boeing 727-030 -tyyppinen matkustajakone, rekisteriltään 9Q-COP. Kone luovutettiin alun perin saksalaiselle Lufthansalle 29. syyskuuta 1965. Myöhemmin kone oli muun muassa Jet Aviationin palveluksessa ennen kuin Hewa Bora Airways otti sen käytöönsä huhtikuussa 2010.


title: Hewa Bora Airwaysin lento 952

text: Onnettomuus tapahtui noin kello 15.00 paikallista aikaa (14:00 UTC), kun lentäjät olivat laskeutumassa erittäin sateisissa ja huonoissa olosuhteissa Bangokan kansainväliselle lentoasemalle. Kone syöksyi maahan noin 200 metriä ennen kiitotien kynnystä. Pelastustyöt aloitettiin mahdollisimman pian, mutta niitä haittasi vaikea kulku onnettomuusalueella. Myös tiedot onnettomuuden uhrien todellisesta määrästä vaihtelivat.


title: Spomenik Neznanom junaku

text: Spomenik Neznanom junaku () (suom. "Muistomerkki tuntemattomalle sankarille") on muistomerkki Avala-vuoren päällä lähellä Belgradin kaupunkia Serbiassa. Muistomerkki valmistui vuonna 1938. Muistomerkki on rakennettu muistoksi ensimmäisessä maailmansodassa kuolleille serbialaisille. Muistomerkin rakensi Ivan Meštrović.


title: Wagramin taistelu

text: Wagramin taistelu oli Itävallassa 1809 käyty Napoleonin sotien taistelu, joka päätyi ranskalaisten voittoon. Vain muutama viikko aikaisemmin Itävalta ja Ranska ottivat yhteen Aspern-Esslingin taistelussa, jonka Napoleon joukkoineen hävisi. Hän oli kuitenkin ottanut opikseen ja janosi kostoa itävaltalaisille.


title: Wagramin taistelu

text: Aspern-Esslingin taistelun jälkeen Napoleon rakensi tarvikevaraston Lobaun saareen. Heinäkuun alussa Napoleon luuli olevansa valmis kohtaamaan itävaltalaiset. Hän keräsi 190 000 miehen armeijan ja ylitti rajajoen. Kun ranskalaiset olivat siirtyneet Marchfeldin niitylle, sen toisella laidalla olleet itävaltalaiset menivät 140 000 sotilaan muodostelmaan.


title: Wagramin taistelu

text: Itävaltalaiset hyökkäsivät ensin ranskalaisten oikeaa sivustaa vastaan, mistä Louis-Nicolas Davout oli yllättynyt ja mikä häiritsi ranskalaisten suunnitelmia. Hetken taistelun jälkeen itävaltalaisia oli kuitenkin työnnetty taaksepäin.


title: Wagramin taistelu

text: Hyökkäyksen keskustassa itävaltalaiset olivat ottaneet hallintaansa Aderklaan kylän, jota Bernadotten johtamat saksit eivät onnistuneet saamaan haltuunsa. Heiltä loppuivat myös ammukset, ja he joutuivat vetäytymään. Bernadotte aloitti tykistön tukeman vastahyökkäyksen saatuaan ammuksia. Tuntien taistelun jälkeen sakseja tuli auttamaan monta ranskalaispataljoonaa.


title: Wagramin taistelu

text: Vasemman laidan taistelut olivat ranskalaisille helppoja, koska heillä oli siellä niin suuri miesylivoima, että itävaltalaiset eivät voineet muuta kuin perääntyä. Lopulta arkkiherttua Kaarle katseli armeijansa tuhoutuvan Ruusbachissa ja tajusi, ettei voisi voittaa tätä taistelua. Niinpä hän antoi armeijalle luvan perääntyä pois.


title: Wagramin taistelu

text: Muutama kuukausi Wagramin taistelun jälkeen Itävalta anoi rauhaa. Lokakuussa 1809 Ranska ja Itävalta kirjoittivat rauhansopimuksen. Sen ehtoina olivat, että Itävallan oli maksettava valtavat sotakorvaukset Napoleonin Ranskalle ja luovuttaa laivareitti nykyiseen Kroatiaan ja teitä Ranskaan. Lisäksi Itävallan oli luovutettava Varsovan herttuakunnalle Lublin ja Krakova sekä niitä ympyröiviä maa-alueita. Alueilla asui noin 3,5 miljoonaa ihmistä.


title: Kopys

text: Kopys (, ) on pieni kaupunkityyppinen taajama Oršan kaupunkia ympäröivän maatalousvaltaisen Oršan piirin eteläosissa Valko-Venäjän Vitsebskin maakunnan etelärajalla Dnepr-joen itärannalla. Kopys sijaitsee maanteitse 25 kilometriä Oršan eteläpuolella. Vuoden 2009 väestönlaskennan mukaan Kopysin pientalovaltaisessa taajamassa asui 910 ihmistä (koko Oršan piirissä 31 009 ihmistä).


title: Kopys

text: Kopys tunnetaan nykyään erityisesti Valko-Venäjän pitkäaikaisen presidentin Aljaksandr Lukašenkan syntymäpaikkana.


title: Kopys

text: Maantieyhteyksistä tärkeimpiin kuuluu Dneprin länsipuolella sillan takana kulkeva kantatie P78, joka yhdistää taajaman pohjoisessa Oršaan ja etelässä Šklouhun. Suurempi valtatie M8 kulkee pohjois-etelä -suuntaisesti 11 kilometriä Kopysin taajaman itäpuolelta. Valko-Venäjän tärkeisiin ratoihin kuuluva Orša-Mahiljou rautatieosuus löytyy heti Dneprin länsipuolelta noin 2 kilometriä Kopysista länteen.


title: Gilakit

text: Gilakit ovat Iranin Gīlānin maakunnassa asuva iranilaista gilakin kieltä puhuva kansa. Kulttuuriltaan he ovat lähellä persialaisia. Vuonna 1998 gilakeja arvioitiin olevan noin 2,7 miljoonaa. Toinen lähde arvioi gilanin kielen puhujamääräksi mahdollisesti kolme miljoonaa.


title: Gilakit

text: Gilakit ovat alueen iranilaistuneiden kanta-asukkaiden jälkeläisiä. He muodostavat valtaosan Gīlānin maakunnan asukkaista tai ainakin sen maaseutuväestöstä. Gilakeja asuu myös Māzandarānin maakunnassa ja sen lähialueilla. Gīlānin vuoristoseuduilla elää gilakien lähisukukansa galešit. Maakunnan muita etnisiä ryhmiä ovat tatit, kurdit, azerit ja persialaiset.


title: Gilakit

text: Perinteinen elinkeino on maanviljely, johon rannikkoseudulla liittyy kalastus ja vuoristossa karjanhoito sekä metsätyöt. Tärkein viljelykasvi on riisi, jonka ohella kasvatetaan vehnää, ohraa, kenafia (intialaista hamppua), tupakkaa, sokeriruokoa, teetä, sitrushedelmiä ja vihanneksia. Huomattava merkitys on myös luonnonsilkin tuotannolla. Tärkein kotieläin on vetojuhtana käytetty seebu. Lisäksi pidetään lampaita, vuohia, hevosia ja puhveleita. Käsityöammatteja ovat silkin ja huovan käsittely sekä kankaiden ja mattojen kudonta.


title: Gilakit

text: Rakennusmateriaalina käytetään yleensä puuta. Kosteilla alavilla seuduilla talot rakennetaan paaluille ja seinät peitetään savella. Gilakitaloille tyypillinen piirre ovat myös oljella tai kaislalla peitetyt korkeat katot. Avoimella terassilla ja parvekkeella varustetut talot ovat usein kaksikerroksisia. Taloa ja piharakennuksia ympäröivät hedelmä- tai mulperipuut sekä punottu aita.


title: Gilakit

text: Ruokavalion perustan muodostavat riisi, maitotuotteet, kala, vihannekset ja hedelmät. Lihaa ja leipää syödään etupäässä kaupungeissa ja vuoristoseudulla. Juomia ovat rypälemehulla maustettu vesi, vedellä laimennettu piimä sekä seurustelujuomana käytetty tee.


title: Gilakit

text: Miesten vaatetus ei juurikaan poikkea persialaisesta. Perinteinen naisten puku koostuu polvien yläpuolelle ulottuvasta värikkäästä poimuhameesta sekä pitkähihaisesta tummasta puserosta. Ulos mennessään naiset pukevat mustat roimahousut, jotka vyötetään takaa roikkuvalla mustalla huivilla. Päähineenä toimii leuan alta sidottu huivi. Perinteisesti naiset kulkivat aina avojaloin.


title: Gilakit

text: Gilakin kieli toimii etupäässä yhteisön suullisen kanssakäymisen välineenä. Suurin osa gilakeista osaa äidinkielensä lisäksi myös persiaa. Viime aikoina gilakia on ryhdytty käyttämään myös kirjallisuuden ja sanomalehtien kielenä. Gilakien suullinen kansanperinne käsittää eeppisiä ja lyyrisiä lauluja.


title: Gilakit

text: Uskonnoltaan gilakit ovat šiiamuslimeja. Varhaisemman uskonnon jäänteitä ovat pyhät kivet, puut ja metsät. Islamilaisten juhlien ja merkkipäivien ohella Gīlānissa vietetään erityisen innokkaasti kevätpäivän tasaukseen osuvaa iranilaista uuttavuotta.


title: Gilakit

text: Muusta Iranista poiketen naisilla on gilakiyhteisössä näkyvä rooli. He tekevät raskaat peltotyöt, päättävät perheen asioista ja osallistuvat miesten ohella myös yhteiskunnalliseen elämään. Miehet puolestaan lypsävät lehmät ja pojat kutovat sukkia ja lapasia tyttöjen paimentaessa karjaa. Sukupuolten välistä työnjakoa on pidetty matriarkaatin jäänteenä. Avioliitto on lähes aina monogaminen ja solmitaan sulhasen ja morsiamen vapaasta tahdosta.


title: Gilakit

text: Nykyään gilakinaiset työskentelevät tehtaissa ja toimivat myös kauppiaina. Naisten koulutustaso on korkea, he menevät muuta Irania myöhemmin naimisiin ja synnyttävät vähemmän lapsia. Muualla maassa gilanilaisten naisten ”kevytmielinen” maine on antanut aihetta lukuisiin vitseihin.


title: JEE

text: JEE voi tarkoittaa:


title: Hallo

text: Hallo voi tarkoittaa:


title: Petri Lukkarinen

text: Petri Lukkarinen on suomalainen ravintoloitsija, joka omistaa yhdessä Pekka Terävän ja Timo Sailaman kanssa ravintola Olon Kasarminkadulla Helsingissä. Ravintolan on Suomen Gastronomien seura valinnut vuoden ravintolaksi 2009. Olo sai ensimmäisen Michelin-tähtensä 2011.


title: Avionit

text: Avionit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan "Germania" ja kertoo, että heidän maitaan ympäröivät joet ja metsät varustusten kaltaisina. He lienevät asuneet Jyllannin niemimaan eteläosissa.


title: Villematti Kopio

text: Villematti Kopio (s. 5. maaliskuuta 1992 Espoo) on suomalainen koripalloilija.


title: Villematti Kopio

text: Kopion kasvattajaseura on Espoon Honka, jonka edustusjoukkueeseen hän nousi kaudeksi 2009–2010. Kaudella hän edusti joukkuetta yhdessä ottelussa. Seuraavalla kaudella hän pelasi jo 43 ottelua ja teki niissä 3,5 pistettä ottelua kohden. Lisäksi hän edusti Suomea nuorisomaajoukkueissa. Kaudella 2011–2012 Kopio edusti Tapiolan Honkaa tehden 15,6 pistettä ottelua kohden.


title: Villematti Kopio

text: Toukokuussa 2012 Kopio siirtyi Uudenkaupungin Korihaihin vuoden sopimuksella. Kauden jälkeen hän palasi Tapiolan Honkaan kaksivuotisella sopimuksella.


title: Villematti Kopio

text: Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Elokuussa Kopio siirtyi Loimaalle. Kevätkaudella Loimaan talousvaikeudet tulivat julki.


title: Villematti Kopio

text: Toukokuussa 2016 Kopio teki 1+1-vuotisen sopimuksen myös edelliskaudella talousvaikeuksista kärsineen KTP-Basketin kanssa.


title: Reudignit

text: Reudignit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan "Germania". He asuivat luultavasti nykyisen Tanskan alueella ennen daanien tuloa.


title: IF Nykarlebynejden

text: IF Nykarlebynejden on uusikaarlepyyläinen urheiluseura, jonka toiminta on keskittynyt yleisurheiluun. Seura tunnetaan erityisesti Erikssonin sisaruksista, Heidistä, Sandrasta ja Zenithasta.


title: Lauri Toivonen (koripalloilija)

text: Lauri Toivonen (s. 21. helmikuuta 1991 Riihimäki) on suomalainen koripalloilija.


title: Lauri Toivonen (koripalloilija)

text: Toivosen kasvattajaseura on Riihimäen Kolmoskori, josta hän siirtyi Espoon Honkaan kaudeksi 2007−2008. Kahtena ensimmäisenä kautena hän pelasi vain 17 ottelua kautta kohden, mutta kaudella 2009−2010 hän pelasi jo 40 ottelua. Seuraavan kauden Toivonen pelasi Kouvoissa, jossa hän teki 3,6 pistettä ottelua kohden. Toukokuussa 2011 hän teki KTP-Basketin kanssa pelaajasopimuksen.


title: Lauri Toivonen (koripalloilija)

text: Vuoden 2011 syksyllä hän muutti Yhdysvaltoihin opiskelemaan, eikä täten pelannut KTP:n riveissä otteluakaan. Samalla hän pelasi koripalloa junior college -sarjassa, jossa hän edusti Ohlone Collegea. Vuonna 2012 Toivonen aloitti opiskelut University of Texas–Pan Americanissa. Texasissa hän edusti yliopiston omaa UTPA Broncs joukkuetta NCAA -sarjan I-divisioonassa  Kahden yliopistokauden jälkeen Toivonen palasi kotimaahansa, jossa hän siirtyi Helsinki Seagullsin joukkueeseen.


title: Lauri Toivonen (koripalloilija)

text: Heinäkuussa 2015 Toivonen teki Seagullsin kanssa 1+1-vuotisen jatkosopimuksen.


title: Lauri Toivonen (koripalloilija)

text: Elokuussa 2016 Toivonen siirtyi miesten I-divisioona A:han Espoo Unitedin joukkueeseen.


title: National Barn Dance

text: National Barn Dance oli yhdysvaltalainen countrymusiikkiohjelma, jota chicagolainen WLS-radioasema alkoi esittää vuonna 1924. Ohjelma oli alkuperäiseltä nimeltään "Barn Dance", mutta NBC:n otettua sen valtakunnalliseen levitykseen vuonna 1933 nimi muuttui muotoon "National Barn Dance". NBC esitti ohjelmaa vuoteen 1942 saakka.


title: National Barn Dance

text: "National Barn Dancen" luoja oli George Dewey Hay, joka vuonna 1925 muutti Nashvilleen, Tennesseehen, jossa hän loi Grand Ole Opryn, jonka suora esikuva "National Barne Dance" oli. "National Barn Dance" valittiin Radio Hall of Fameen vuonna 2011.


title: Luettelo Islannin kuntamuutoksista

text: Luettelo Islannin kuntamuutoksista kattaa Islannin kuntamuutokset vuodesta 1950 eteenpäin. Vuonna 1950 Islannin kuntamäärä oli suurimmillaan, mikä tarkoitti 229 kuntaa. Siitä lähtien kuntien lukumäärä on hiljalleen laskenut.


title: Tero Minetti

text: Tero Minetti (s. 31. maaliskuuta 1977) on suomalainen kilpauransa päättänyt koripalloilija. Tampereen Pyrinnön kasvatti Minetti edusti miesten pääsarjaurallaan myös Pyrbasket-nimellä tunnettua kasvattiseuransa edustusjoukkuetta ja brittiläistä Leicester Ridersia. Pelintekijänä pelanneen Minetin pelaajauran kohokohta oli kausi 2000–2001, jolloin Pyrbasket saavutti SM-hopeaa ja Suomen cupin hopeaa, ja jolloin Minetti palkittiin vuoden puolustuspelaajana. Vuonna 2002 hän sijoittui Pyrbasketissa kolmanneksi NEBL Challenge Cupissa. Minetti on Pyrinnön seurahistorian tilastokärkiviisikossa pallonriistoissa, koriinjohtaneissa syötöissä ja pelatuissa otteluissa.


title: Tero Minetti

text: Tampereen Pyrinnön kasvatti Minetti nousi kasvattajaseuransa edustusjoukkue Pyrbasketin pelaavaan kokoonpanoon kaudeksi 1996–1997. Hän teki pääsarjadebyytissään Helsingin NMKY:tä vastaan 12. lokakuuta 1996 kuusi pistettä. Tulokaskautensa aikana 20 vuotta täyttänyt Minetti pelasi runkosarjan itälohkossa noin 15 minuuttia per ottelu ja kirjautti tässä ajassa keskimäärin 2,4 pistettä/ottelu. Pyrintö oli itälohkossa viides pelattuaan enemmän voittoja kuin tappioita mutta ei yltänyt pudotuspeleihin. Seuraavalla kaudella Minetti heitti tammikuussa ToPoa vastaan sarjan uudeksi piste-ennätyksekseen 12. Hänen peliaikansa kasvoi ja tilastolukemansa paranivat hieman edelliskaudesta. Pyrbasket sijoittui runkosarjassa positiivisella voitto–tappiosuhteella kahdeksanneksi ja selviytyi viimeisenä joukkueena pudotuspeleihin. Puolivälierissä se hävisi kuitenkin runkosarjavoittajalle ja lopulta mestaruuden voittaneelle ToPolle 3–0-otteluvoitoin.


title: Tero Minetti

text: Kausi 1998–1999 oli Minetin läpimurtokausi miesten SM-sarjassa: hän pelasi runkosarjassa Pyrbasketin suomalaispelaajista eniten, lähes 31 minuuttia ottelua kohden. Minetti kirjautti runkosarjassa keskimäärin 6,4 pistettä, 3,3 levypalloa, 1,8 korisyöttöä ja 1,6 pallonriistoa per ottelu ja paransi piste-ennätystään 15:een sekä levypalloennätystään kymmeneen. 5. joulukuuta 1998 hän teki BC Nokiaa vastaan pääsarjauransa lopulliset otteluennätykset koriinjohtaneissa syötöissä (7) ja pallonriistoissa (7). Pyrbasket pelasi kauden 1998–1999 ns. kansallisessa lohkossa häviten 40 runkosarjaottelustaan 21. Se sijoittui kuitenkin lohkossaan kolmanneksi ja sai neljännesvälierissä vastaansa Kotkan Työväen Palloilijat, jota vastaan se voitti ensimmäisen ottelun kotonaan mutta taipui lopulta 1–2-voitoin. Toisessa, Kotkassa pelatussa ottelussa Minetti nosti piste-ennätyksensä 20:een ja pelasi muutenkin uransa siihen mennessä parhaan ottelun onnistuttuaan muun muassa kaikissa neljässä kolmen pisteen heitoissaan ja otettuaan viisi riistoa.


title: Tero Minetti

text: Kaudella 1999–2000 sarjan korikuninkuuden voittaneella tulokaspelaaja Damon Williamsilla vahvistunut Pyrbasket paransi edelliskausien runkosarjasijoitustaan ja ylsi 17 voitolla 32 ottelustaan runkosarjan kuudenneksi. Joukkue kohtasi puolivälierissä runkosarjan neljänneksi sijoittuneen mutta lopulta mestaruuden voittaneen Namika Lahden häviten suoraan 3–0-voitoin, tosin pienillä piste-eroilla. Minetin runkosarjakausi kului noin puolen tunnin peliajalla per ottelu, ja hänen pistekeskiarvonsa parani 6,7:ään sekä korisyöttöjen keskiarvonsa 2,0:aan. 1. huhtikuuta 2000 pelatussa ensimmäisessä puolivälieräottelussa hän heitti jälleen 20 pistettä.


title: Tero Minetti

text: Kaudella 2000–2001 korikuningas-Williams jatkoi Pyrbasketissa ja vastasi Darrell Watersin kanssa pääosin joukkueen pisteidenteosta. Avausviisikossa valtaosan joukkueen otteluista pelanneen Minetin pistekeskiarvo runkosarjassa jatkoi kasvuaan 8,2:een ottelua kohden. Levypalloja hän otti 4,1 ja riisti pallon vastustajalta 1,8 kertaa per runkosarjaottelu. 3. helmikuuta 2001 hän otti uransa levypalloennätyksen, 13, BC Nokiaa vastaan. Pyrbasket selviytyi 17. joulukuuta 2000 pelattuun Suomen cupin loppuotteluun, jossa Minetti kirjautti 10/7/4-tilastorivin mutta jonka kotijoukkue Namika Lahti voitti 96–75. Pyrbasket pelasi SM-Koriksessa vahvan runkosarjan voittaen sen 26–6-voitto–tappiosuhteella ja saaden vastaansa puolivälieriin paikallisvastustaja BC Nokian, jonka se kampesi ulos jatkopeleistä 3–2-otteluvoitoin. Minetin parhaat hetket Nokia-ottelusarjassa osuivat kolmanteen (16 pistettä, kahdeksan onnistunutta vapaaheittoa, yhdeksän hankittua virhettä) ja neljänteen (16 pistettä, pelitilanneheitot 6/7, kuusi levypalloa) otteluun. Välierissä Pyrbasketia vastaan asettui Salon Vilpas, jota vastaan tamperelaiset joutuivat myös pelaamaan täydet viisi ottelua ennen etenemistään loppuottelusarjaan. Minetti ylsi Vilpasta vastaan kaksinumeroiseen pistelukemaan ainoastaan toisessa ottelussa, jossa hän heitti 22 pistettä (3p 4/8). Loppuotteluissa Pyrbasket sai kotiedun Espoon Honkaa vastaan mutta hävisi sekä ensimmäisen kotiottelunsa että vierasottelun Espoossa selvin lukemin. Toisessa ottelussa Minetti heitti hyvillä tarkkuuksilla 30 pistettä, uransa lopulliset ennätyspisteet. Kolmas ja mestaruuden Hongalle ratkaissut loppuottelu pelattiin Tampereella Pyynikin palloiluhallissa. Pyrbasket johti ottelua 30 sekuntia ennen loppua Williamsin tekemällä korilla, mutta Hongan Roope Mäkelä siirsi joukkueensa 84–85-johtoon kolmen pisteen heitolla muutama sekunti ennen loppuvihellystä. Yhdeksän pistettä ottelussa heittänyt Minetti epäonnistui viime sekunnin yrityksessään tipata Watersin ohi mennyt kolmen pisteen heitto sisään, ja mestaruus meni Espooseen suoraan 3–0-otteluvoitoin. Tappioon päättynyt kausi oli Minetille kuitenkin palkinnoilla mitattuna tämän uran menestyksekkäin: cup-hopean jatkoksi hän saavutti SM-hopeamitalin, ja lisäksi hänet palkittiin SM-Koriksen vuoden puolustuspelaajana.


title: Tero Minetti

text: Vuonna 2002 Pyrbasket selviytyi Suomen cupissa kahdeksan parhaan joukkoon ja selviytyi NEBL Challenge Cupissa ainoana suomalaisjoukkueena alkulohkosta jatkoon sijoittuen lopulta kolmanneksi.


title: Tero Minetti

text: Lokakuussa 2003 Minetti otti 300. pallonriistonsa miesten pääsarjassa. Joulukuussa hän antoi 400. koriinjohtaneen syöttönsä pääsarjassa.


title: Tero Minetti

text: Kahdeksalla ensimmäisellä pääsarjakaudellaan Minetti paransi pistekeskiarvoaan joka kausi.


title: Tero Minetti

text: Minetti edusti Pyrbasketia helmikuuhun 2004 asti, jolloin hän siirtyi BBL-seura Leicester Ridersiin. Debyyttiottelussaan hän heitti viisi pistettä. Minetti kärsi Ridersissa pelatessaan polvivaivoista.


title: Tero Minetti

text: Minetti siirtyi takaisin Pyrintöön puolentoista kauden jälkeen. Hän harjoitteli Pyrinnön mukana vielä kaudella 2006–2007 mutta ei enää pelannut Korisliigassa.


title: Tero Minetti

text: Leicester Ridersia valmentanut Karl Brown luonnehti Minettiä tämän siirtyessä seuraan hyväksi puolustajaksi joka kykeni hyökkäyksessä sekä heittämään kaukaa että ajamaan korille.


title: Tero Minetti

text: Minetti edusti Suomen miesten pääsarjassa pelatessaan samaa seuraa kaikki yhdeksän kauttaan ja nousi korkealle erilaisissa kumulatiivisissa seuratilastoissa: hän pelasi Pyrbasketissa/Pyrinnössä yhteensä 290 runkosarjaottelua miesten pääsarjassa, mikä on seuran historian kolmanneksi eniten Antero Lehdon ja Damon Williamsin jälkeen. Hän on Pyrinnön runkosarjatilastoissa pallonriistoissa Williamsin jälkeen toisena ja korisyötöissä Williamsin ja Lehdon jälkeen kolmantena. Levypalloissa Minetti on seuran historian kärkikymmenikössä ja tehdyissä pisteissä 20 parhaan joukossa.


title: Nick Yelloly

text: Nicholas "Nick" John Yelloly (s. 3. joulukuuta 1990 Stafford, Englanti, Iso-Britannia) on brittiläinen moottoriurheilija.


title: Nick Yelloly

text: Hän aloitti uransa karting-sarjoissa syyskuussa 2005. Vuonna 2008 Yelloly siirtyi Britannian Formula Renault -talvisarjaan ollen 13:s. Seuraavana vuonna hän sijoittui toiseksi talvisarjassa ja 19:nneksi pääsarjassa. Vuonna 2010 Yelloly jatkoi pääsarjassa voittaen kauden päätöskilpailun ja sijoittuen pisteissä seitsemänneksi.


title: Nick Yelloly

text: Vuonna 2011 Yelloly kilpaili GP3-sarjassa Atech CRS Racing -tallissa. Hän ajoi kolmanneksi Britannian kilpailussa. Sprinttikilpailussa hän oli kuudes. Hän saavutti seitsemän pistettä. Hän ajoi samana vuonna kuusi kilpailua World Series by Renault -sarjassa saavuttaen yhden kakkossijan ja 36 pistettä. Yelloly sijoittui sarjan 14:ksi, vaikka tuli mukaan sarjaan kesken kauden. Yelloly jatkoi WSRB-sarjassa vuonna 2012. Hän voitti kauden avauskilpailun ja lisäksi vielä yhden kilpailun sijoittuen loppupisteissä viidenneksi.


title: Nick Yelloly

text: Vuonna 2013 Yelloly teki paluun GP3-sarjaan Carlin-tallissa. Hän saavutti neljä palkintosijaa sijoittuen sarjan seitsemänneksi. Vuonna 2014 Yelloly jatkoi GP3:ssa siirtyen Status Grand Prix -talliin. Hän voitti kauden päätöskilpailun sijoittuen sarjan loppupisteissä kuudenneksi. Vuonna 2015 Yelloly kilpaili GP2-sarjassa Hilmer Motorsport -tallissa saavuttaen 19 pistettä.


title: Kusunoki Masashige

text: Kusunoki Masashige (1294 – 4. heinäkuuta 1336) oli japanilainen samurai, joka taisteli keisari Go-Daigon joukoissa tämän pyrkiessä kukistamaan Kamakura shōgunaattin. Häntä pidetään samuraiden elämäntapaohjeistuksen bushidōn ideaaliesimerkkinä.


title: Kusunoki Masashige

text: Kusunoki oli loistava taktikko ja strategi ja hänen avullaan Go-Daigo pystyi säilyttämään hallussaan Akasakan ja Chihayan linnoitukset ja palaamaan valtaan lyhyeksi ajaksi. Go-Daigolle uskollinen kenraali Ashikaga Takauji petti tämän ja johti armeijansa Kusunokia ja muita Go-Daigolle uskollisia joukkoja vastaan. Kusunoki ehdotti Keisarille vetäytymistä pyhälle Hieivuorelle. Vuorelta Kusunoki yhdessä vuoren munkkien avulla hyökkäsi alempana olevia Takaujin joukkoja vastaan, saartoi nämä ja tuhosi joukot.


title: Kusunoki Masashige

text: Go-Daigo ei ollut halukas lähtemään pääkaupungista ja vaati Kusunokia kohtaamaan Takaujin ylivoimaiset joukot pellolla. Kusunoki hyväksyi kuuliaisesti Keisarin käskyn, joka jäljempää katsottuna osoittautui typeryydeksi. Kusunoki jätti kuolinrunonsa nuorimmalle pojalleen Masatsuralle ja tietoisesti johdatti armeijansa lähes varmaan kuolemaan. Taistelu tapahtui nykyisen Koben kaupungin alueella. Taistelu oli taktisesti arvioituna katastrofi. Koko Kusunokin armeija joutui saarroksiin ja hänen joukkonsa kutistui 700 ratsumiehestä 73. Kusunoki itse teki itsemurha yhdessä 11 muun klaanin jäsenen ja 60 muun henkilön kanssa. Tarinan mukaan hänen veljensä viimeiset sanansa olivat "Shichisei Hōkoku!" (七生報國, "kunpa minulla olisi 7 elämää annettavanani maalleni!") ja Kusunoki itse oli samaa mieltä. Kusunoki teki Keisarille kaksi ehdotusta vaihtoehdoksi taistelulle Ensimmäisen mukaan Kusunoki ehdotti kokoontumista ja hyökkäystä kahdelta suunnalta. Toisen mukaan kenraali Taukauji houkuteltaisiin samalle puolelle ja näin tasapainottaa tilannetta. Keisari hylkäsi molemmat suunnitelmat.


title: Kusunoki Masashige

text: Kusunokin poika Masatsura toimi keisarin seuraajan, 12-vuotiaan Go-Murukamin uskollisena palvelijana samoin kuin isänsä.


title: Kusunoki Masashige

text: Kusuonokin menestyksekkään Chihayan linnan puolustamisen uskotaan auttaneen Kamakura shogunaatin kaatumisessa. Koska hän pysytteli niin pitkään linnassaan, Ashikaga Takauji ryhtyi kapinaan ja tuli keisarin avuksi kukistaen näin Kamakura bakufun. Takauji kuitenkin huomasi nopeasti, että hän ei pitänyt keisarin käskyistä ja kapinoi uudestaan muodostaakseen oman Ashikaga bakufun. Hän kykeni muodostamaan oman shōgunaatin kukistettuaan Kusunoki Masashigen ja tämän komentajan Yoshisadan. Kusunoki Masashige yritti puuttua asioihin ja saada Ashikaga Takaujin takaisin keisarin puolelle, mutta keisari hylkäsi tämän suunnitelman.


title: Kusunoki Masashige

text: Uuskungfutselaisuuden muodostuttua valtionfilosofiaksi Tokugawa-shōgunaatin aikana, Kusunoki Masashigen, jota yhteen aikaan kutsuttiin petturiksi, maine puhdistettiin. Edo-kaudella tutkijat ja samurait muodostivat Kusunokin legenda rakentamalla hänestä isänmaallisen sankarin nimeltä Nankō tai Dai-Nankō. Kusunokista tuli toisen maailmansodan aikana japanilaisten kamikaze-lentäjien eräänlainen suojeluspyhimys, sillä he näkivät itsensä hänen henkisinä seuraajinaan uhratessaan elämänsä keisarille.


title: Osakemarkkinat

text: Osakemarkkinat ovat pääomamarkkinoiden osa, joka sisältää emissiomarkkinat ja jälkimarkkinat. Emissiomarkkinoissa yhtiö hankkii itselleen omaa pääomaa osakkeita laskemalla. Jälkimarkkinoissa puolestaan osakkeilla käydään kauppaa pörssissä.


title: Chanel Iman

text: Chanel Iman Robinson (s. 1. joulukuuta 1990 Atlanta, Georgia), tunnetaan julkisuudessa nimellä Chanel Iman, on yhdysvaltalainen malli.


title: Chanel Iman

text: Iman syntyi Atlantassa, Georgian osavaltiossa, mutta kasvoi Los Angelesissa, Kaliforniassa. Hänen äitinsä on puoliksi korealainen ja isänsä afroamerikkalainen.


title: Chanel Iman

text: Iman aloitti 13-vuotiaana lapsimallina Ford-mallitoimiston listoilla. Vuonna 2006 hän osallistui Fordin Vuoden Supermalli -kilpailuun, jossa hän sijoittui kolmanneksi. Toukokuussa 2007 hänet esiteltiin Yhdysvaltojen "Voguen" kannessa yhtenä ”maailman seuraavista huippumalleista”.


title: Chanel Iman

text: Chanel Iman on esiintynyt lukuisten merkkien muotinäytöksissä, kuten Balenciaga, Max Mara, Versace, Yves Saint-Laurent ja Victoria’s Secret. Hänen kuviaan on ollut monissa kansainvälisissa muotilehdissä, kuten "Elle" ja "Vanity Fair". Lisäksi Iman on ollut mukana muun muassa Ralph Laurenin ja DKNY:n mainoskampanjoissa. Hän on 178 senttimetriä pitkä ja hänen mittansa ovat 81-58-84 (EU).


title: Chanel Iman

text: Iman on vieraillut äitinsä kanssa "Tyra Banks Show’ssa". Hän myös toimi vierailevana tuomarina Tyra Banksin juontaman "Huippumalli haussa" -televisiosarjan 13. tuotantokaudella.


title: Adrián Ramos

text: Gustavo Adrián Ramos Vásquez (s. 22. tammikuuta 1986 Santander de Quilichao), tunnetaan myös nimellä Adrián Ramos, on kolumbialainen jalkapalloilija, pelipaikaltaan hyökkääjä. Hän edustaa Espanjan Primera Divisiónissa pelaavaa Granadaa.


title: Adrián Ramos

text: Pettymyksillisen lainapestin Club Santa Fessa jälkeen Ramos palasi América de Caliin, jossa hän oli suurimpia syitä joukkueen edetessä finaaliin Mustang Cupissa. Hän pelasi seurassa 106 liigaottelua, joissa hän viimeisteli 42 maalia. Vuonna 2005 Ramos pelasi lainapestillä Trujillanos FC:ssä 15 ottelua, joissa hän viimeisteli kahdeksan maalia.


title: Adrián Ramos

text: Elokuussa 2009 Ramos siirtyi saksalaiseen Hertha BSC:hen noin 1,4 miljoonan euron siirtosummalla. Hän debytoi Bundesliigassa 12. syyskuuta sarjan viidennellä kierroksella Mainzia vastaan. Hän teki ensimmäisen maalinsa seuralle 21. marraskuuta 2009 VfB Stuttgartia vastaan. Kauden 2009–2010 päätteeksi seura putosi 2. Bundesliigaan.


title: Adrián Ramos

text: Ramos pelasi alle 17-vuotiaiden MM-kisoissa 2003 Suomessa ja teki kolme maalia. Hän debytoi A-maajoukkueessa 20. elokuuta 2008 Ecuadoria vastaan ystävyysottelussa.


title: Metotreksaatti

text: Metotreksaatti on syöpälääke eli sytostaatti: toiselta nimeltään ametopteriini tai metylaminopteriini, ja sen lyhennös on MTX. Tyypiltään metotreksaatti on foolihapon antagonisti eli ns. vastavaikuttaja. Se kuuluu antimetaboliittien lääkeaineryhmään.


title: Metotreksaatti

text: Metotreksaatti on ollut saatavilla jo hyvin kauan, se on eräs kaikkein vanhimmista edelleen käytössä olevista solumyrkyistä. Sen markkinointinimiä ovat ainakin: "Trexan" sekä "Methotrexate".


title: Metotreksaatti

text: Lääkettä voidaan käyttää syövän hoidon ohella myös reumaattisissa sairauksissa sekä vaikeissa psoriasis-tapauksissa. Esimerkiksi lasten akuuttia leukemiaa voidaan hoitaa metotreksaatilla. Yleensä suositaan yhdistelmähoitoja sytostaatteja annettaessa, käytettäviä lääkeyhdistelmiä voidaan muokata sairausvaiheen, hoitovasteen (lääkkeen toimintatehon) sekä potilaan yleiskunnon mukaisesti.


title: Metotreksaatti

text: Metotreksaattia voidaan annostella hyvin monella tapaa: tabletteina (peroraalisesti), iv. ja im. sekä intratekaalisesti: myös suoraan selkäydinnesteeseen eli likvoriin ruiskutettuna. Yleensä tehtäviinsä koulutetut hoitajat huolehtivat lääkkeen antamisesta, etenkin syöpäsairauksia hoidettaessa.


title: Metotreksaatti

text:
Lasten hoito voitiin aloittaa lääkeaineyhdistelmällä, missä mukana vinkristiini sekä kortikosteroidit.
Tämän jälkeen kallon sädetystä eli sädehoitoa, sekä metotreksaattia intratekaalisesti.
Tämän hoitovaiheen tarkoitus on estää jo ennalta niin sanottu sentraalinen relapsi keskushermostoon. Jatkohoitoa saatettiin jatkaa potilaan kotona, ja merkaptopuriini voitiin siihen yhdistää, syklofosfamidin ohella. Tuohon jatkovaiheen lääkitykseen sisältyi myös metotreksaatti. Kaikki nämä aina tapauksesta riippuvaisesti, mutta pääsuunnittain. Leukemian tyyppi vaikuttaa myös sytostaattisen lääkityksen kokoonpanoon. Hoidossa pyrittiin saamaan aikaan remissio, tasaantuma taikka elpymisvaihe. Potilaan saavutettua remission, saatettiin hänelle antaa induktiohoitona sekä vinkristiiniä että prednisonia. Keskimääräisesti arvioitu hoitojen kesto saattoi olla yhteensä 3 vuotta. Metotreksaatti saattoi olla yhtenä lisättynä osana erästä kaikkein tunnetuinta hoitokaaviota, jota on käytetty syöpäsairauksien hoidossa: CHOP. Hoitokaaviot eivät yleensä ole suinkaan stabiileja, niitä voidaan muokata aina kulloisenkin tilanteen mukaan.


title: Metotreksaatti

text: Sivuvaikutuksina saattaa esiintyä ruuansulatuskanavan haavaumia (fissuuroita), ripulia, ihottumaa, luuydinvauriota (trombosytopenia, leukopenia) sekä oksentelua ja vatsakipuja. Se voi vaikuttaa keuhkofunktioon, aiheuttaen esimerkiksi atelektaasia.


title: Metotreksaatti

text: Metotreksaatin vastalääkkeenä voidaan käyttää yliannostelutapauksissa leukovoriinia eli foliinihappoa.


title: Siri Kolu

text: Siri Kolu (s. 18. heinäkuuta 1972 Kouvola) on vantaalainen kirjailija ja teatteriopettaja. Koulutukseltaan Kolu on teatteri-ilmaisun ohjaaja ja teatteritaiteen maisteri.


title: Siri Kolu

text: Vuonna 2008 ilmestyi Kolun esikoisromaani "Metsänpimeä". Syksyllä 2009 Kolu voitti kustannusosakeyhtiö Otavan ja Kinoproductionin järjestämän lastenromaani- ja elokuvakirjoituskilpailun tekstillään "Me Rosvolat". Teos ilmestyi huhtikuussa 2010 ja voitti samana vuonna Finlandia Junior -palkinnon. Vuonna 2012 Kolu palkittiin teoksesta Otavan Kirjasäätiön Kaarina Helakisa -palkinnolla ja vuonna 2013 Väinö Riikkilä -seuran Laivakello-palkinnolla. Kirjan oikeudet on myyty 16 maahan (Alankomaat, Espanja, Iso-Britannia, Italia, Kiina, Korea, Norja, Ranska, Saksa, Serbia, Slovenia, Tanska, Ruotsi, Unkari, Venäjä ja Viro) ja sen pohjalta on tehty myös samanniminen elokuva ja näytelmä. Kirjasarjasta on myös kuunnelmalevyjä.


title: Siri Kolu

text: Kolu on kirjoittanut myös nuorten aikuisten romaaneja. Vuosina 2013 ja 2014 ilmestyi teospari "Pelko ihmisessä" ja "Ihmisen puolella". Vuonna 2016 Kolun teos "Kesän jälkeen kaikki on toisin" valittiin lasten- ja nuortenkirjallisuuden Finlandia-palkintoehdokkaaksi.


title: Siri Kolu

text: Kolu on toiminut soveltavan draaman ja dramaturgian lehtorina, kouluttajana, ohjaajana, käsikirjoittajana, esitysdramaturgina ja näyttelijänä sekä ollut muun muassa Ylioppilasteatterin jäsen. Kolu oli mukana luomassa elämyksellisen kirjavinkkauksen esityskonseptia "Kirjallisuus-live". Next Libris -ryhmä vieraili kymmenillä kouluilla ja kirjastoissa draamallista kirjavinkkausta tekevien esitystensä kanssa.


title: Siri Kolu

text: Kolu on toiminut vuodesta 2013 valtion kirjallisuustoimikunnan puheenjohtajana.


title: Szolnoki Olaj KK

text: Szolnoki Olaj KK on koripalloseura Szolnokista, Unkarista. Se pelaa maan pääsarjassa.


title: Szolnoki Olaj KK

text: Olaj on pelannut myös EuroChallengessa, jossa se on yltänyt lohkovaiheeseen asti. Seurassa ovat pelanneet muun muassa Suomessa esiintynyt Obie Trotter ja useat muut Unkarin maajoukkuepelaajat. Olaj kohtasi EuroChallengen 2011–2012 karsintakierroksella voitokkaasti suomalaisen Tampereen Pyrinnön.


title: Videopelivuosi 1975

text: Tämä artikkeli käsittelee vuoden 1975 videopelijulkaisuja ja videopelimaailman merkittäviä tapahtumia.


title: Riian eläintarha

text: Riian eläintarha () on Ķīšezers-järven rannalla Mežaparksin alueella Riiassa, Latviassa sijaitseva eläintarha. Se oli alun perin toiminnassa vuosina 1912–1917 ja avattiin uudelleen vuonna 1933. Siellä on noin 3 000 eläintä, jotka edustavat lähes viittäsataa eri lajia. Vuosittain eläintarhassa vierailee 250–300 000 henkilöä.


title: Riian eläintarha

text: Riian eläintarhaa pidettiin eräänä parhaista Neuvostoliitossa.


title: Riian eläintarha

text: Vuonna 1996 Riian eläintarha laajensi toimintaansa perustamalla uuden Cīruļi-puiston Liepājan piiriin.


title: Irlannin provinssit

text: Irlannin saari on perinteisesti jaettu neljään provinssiin: Leinsteriin, Munsteriin, Connachtiin ja Ulsteriin. Näistä kolme ensimmäistä kuuluvat kokonaisuudessaan Irlannin valtioon. Suurin osa Ulsterista kuuluu Pohjois-Irlantiin, joka taas kuuluu valtiollisesti Yhdistyneeseen kuningaskuntaan.


title: Kauterisaatio

text: Kauterisaatio on lääketieteellinen toimenpide, jossa poistetaan ruumiinosa tai tyrehdytetään verenvuoto.


title: Kauterisaatio

text: Menetelmänänä voidaan käyttää polttamista kuumalla esineellä taikka vaihtoehtoisesti sähköä tai kemikaalia, esimerkiksi laapista.


title: Poikamies-pappa

text: Poikamies-pappa (myös: "Poikamiespappa") on Orvo Saarikivien ohjaama mustavalkoinen elokuva vuodelta 1941. Elokuva perustuu ulkomaiseen aiheeseen, jonka pohjalta Nisse Hirn teki käsikirjoituksen.


title: Poikamies-pappa

text: Vauhdikkaassa romanttisessa komediassa köyhä taidemaalari Lasse Kimalainen (Leo Lähteenmäki) on saamassa miljoonaperinnön Australiassa kuolleelta sukulaistädiltä. Ehtona on vain että hänen on hankittava heti itselleen virka, vaimo ja lapsi. Tavoitteena elokuvassa on amerikkalainen hullutteluhuumori, mutta pyrkimys ei sen paremmin aikalais- kuin myöhempienkään kriitikkojen mukaan täysin onnistu.


title: Poikamies-pappa

text: Elokuva oli ensimmäinen jatkosodan sytyttyä ensi-iltaan päässyt kotimainen elokuva. Se on myös ensimmäinen elolkuva, johon Toivo Kärki sävelsi musiikin; aiemmin hän oli sovittanut yhden elokuvan musiikin.


title: MV RAMB I

text: "MV RAMB I" () oli Italian banaanimonopolin banaanilaiva, joka pakko otettiin 1940 Italian kuninkaalliselle laivastolle apuristeilijäksi.


title: MV RAMB I

text: Alus lähti Massawasta 20. helmikuuta 1941 ja "HMNZS Leander" (kapteeni R. H. Bevan) upotti sen 27. helmikuuta Malediivien pohjoispuolella. "Ramb I" ei purjehduksellaan upottanut yhtään alusta.


title: MV RAMB IV

text: "MV RAMB IV" () oli Italian banaanimonopolin () banaanilaiva.


title: MV RAMB IV

text: Genovalainen Italian banaanimonopoli tilasi aluksen Cantieri Riuniti dell'Adriaticolta (CRDA) Montfalconesta. Sen köli laskettiin 14. tammikuuta 1937 ja alus laskettiin vesille 7. kesäkuuta. Alus valmistui vielä saman vuoden lopulla 27. lokakuuta. Se oli 3676 rekisteritonnin dieselmoottorein varustettu alus, jonka pituus oli 116,8 ja leveys 15,2metriä. Sen risteilynopeus oli 17–18,5 solmuun.


title: MV RAMB IV

text: Italian liityttyä toiseen maailmansotaan alus pakko otettiin 1940 Italian kuninkaalliselle laivastolle sairaalalaivaksi "MV Aquileia". Aluksella oli tarkoitus evakuoida haavoittuneita Italian Itä-Afrikasta Italiaan, mutta tehtävä oli mahdoton liittoutuneiden hallittua Suezin kanavan liikennettä.


title: MV RAMB IV

text: Italian Itä-Afrikan Massauan antautuessa 10. huhtikuuta 1941 Britannian laivasto valtasi aluksen Adenin edustalta liittäen sen laivastoonsa. Alus kuljetti haavoittuneita ensin Punaisellamerellä ennen kuin se siirrettiin Libyan rannikolle sairaalalaivaksi. Aluksen ollessa matkalla Tobrukista Aleksandriaan se joutui Saksan ilmavoimien hyökkäyksen kohteeksi 10. toukokuuta 1942. Pommit sytyttivät aluksen tuleen ja se piti hylätä. Aluksella olleista 360 miehistönjäsenestä ja potilaasta sai surmansa 155 potilasta ja 10 miehistönjäsentä.


title: MV RAMB II

text: MV RAMB II () oli Italian banaanimonopolin banaanilaiva, joka pakkosiirrettiin 1940 Italian kuninkaalliselle laivastolle apuristeilijäksi.


title: MV RAMB II

text: Alus palveli Italian Punaisenmeren osastossa. Se murtautui 22. helmikuuta 1941 Massawasta hieman ennen Italian Itä-Afrikan antautumista merelle. Alus saapui 23. maaliskuuta 1941 Kōbeen, Japaniin. Sen piti toimia kaapparina Tyynellä valtamerellä, mutta edelleen puolueettoman Japanin viranomaiset estivät aluksen käytön. Alus riisuttiin aseista ja siirrettiin Japanin viranomaisille kuljetusalukseksi nimettynä "Calitea II:ksi".


title: MV RAMB II

text: Italian antauduttua aluksen miehistö upotti aluksensa Kōben satamaan. Japanin viranomaiset nostattivat aluksen ja nimesi sen "Ikatagawamaruksi". Alus palveli keisarillisen Japanin laivastossa, kunnes se upposi Yhdysvaltain ilmavoimien hyökkäyksessä 12. tammikuuta 1945.


title: British Tanker Company

text: British Tanker Company oli merikuljetuksia hoitava BP:n edeltäjän Anglo-Persian Oil Companyn haara. BTC perustettiin 1915, jolloin sen laivastoon kuului seitsemän öljytankkeria. Yhtiön nimeksi tuli vuonna 1955 BP Tanker Company.


title: Italian merivoimat

text: Italian merivoimat () on Italian asevoimien meripuolustuksesta vastaava puolustushaara. Se perustettiin 1946 maan muuttuessa kuningaskunnasta tasavallaksi Regia Marinan eli kuninkaallisen laivaston pohjalta. Rauhansopimus, joka allekirjoitettiin 10. helmikuuta 1947 Pariisissa, oli Italian laivastolle tuhoisa. Alue- ja kalustomenetysten lisäksi sille asetettiin runsaasti rajoituksia. Vuonna 2008 laivastossa palveli 35 200 henkeä, 180 alusta, 19 kelluvaa telakkaa sekä 123 lentokonetta.


title: Italian merivoimat

text: Regia Marina eli Italian kuninkaallinen laivasto perustettiin 17. maaliskuuta 1861 Italian niemimaan valtioiden yhdistyttyä ja muodostettua Italian kuningaskunnan. Regia Marina luopui nimestään kuningaskunnan lakattua olemasta kansanäänestyksen tuloksen julistamisen jälkeen 2. kesäkuuta 1946.


title: Italian merivoimat

text: Euroopan sotatoimien päättyessä laivastoon kuului edelleen viisi taistelulaivaa, kymmenen risteilijää ja saman verran hävittäjiä, 20 fregattia, 20 korvettia, 50 torpedovenettä, 50 miinanraivaajaa, 19 maihinnousualusta, viisi koululaivaa, yksi vesilentokoneiden emälaiva sekä joukko erilaisia sukellusveneitä.


title: Italian merivoimat

text: Toisen maailmansodan päättänyt rauhansopimus allekirjoitettiin 10. helmikuuta 1947 Pariisissa. Sopimus oli tuhoisa Regia Marinalle sen menettäessä tukikohtiaan ja joutuessa luovuttamaan jäljellä olleita aluksiaan sotakorvauksina voittajavaltioille. Lisäksi laivastolle asetettiin rajoituksia, joita olivat:


title: Italian merivoimat

text: Sotakorvauksena laivasto joutui luovuttamaan Yhdysvalloille, Neuvostoliitolle, Yhdistyneille kuningaskunnille, Ranskalle, Kreikalle, Jugoslavialle ja Albanialle rauhansopimuksen liitteessa XII luetellut alukset:


title: Italian merivoimat

text: Vuoden 1946 vaalien jälkeen kuningaskunta muuttui tasavallaksi ja Regia Marina muuttui Marina Militareksi eli sotalaivastoksi tai merivoimiksi. Yhdysvaltain Marshall suunnitelman tukemana aloitettiin jälleenrakennus. Eurooppa jakantui nopeasti kahtia ja Italia aloitti turvatakuuneuvottelut Yhdysvaltain kanssa.


title: Italian merivoimat

text: Kansainvälisen tilanteen muuttuminen ja kylmän sodan alkaminen lopetti alusten siirron Yhdysvaltoihin ja Yhdistyneelle kuningaskunnalle, mutta Kreikka, Ranska ja Neuvostoliitto vaativat niille luovutettavaksi määrätyt alukset. Luovutusten lisäksi aluksia romutettiin vuosina 1948-1955 kuten lentotukialus "Aquila" La Speziassa. Välimeren muodostuessa tärkeäksi toiminta-alueeksi Neuvostoliittoa tukevien ja sitä vastustavien maiden laivastoille Italian tärkeä strateginen sijainti korostui.


title: Italian merivoimat

text: Yhdysvallat toivoi saavansa hallita edelleen Italiassa olevia tukikohtiaan luopuen rauhansopimuksen rajoituksista. Yhdysvallat ja Italia tekivät kahden keskisen tukiohjelman (), joka mahdollisti asevoimien uudelleen kehittämisen Yhdysvaltain taloudellisella tuella. Italian liityttyä 4. huhtikuuta 1949 Natoon rauhansopimuksen rajoitukset purettiin vuoden 1951 loppuun mennessä lukuun ottamatta lentotukialusten rajoitusta, joka purettiin vasta 1989.


title: Italian merivoimat

text: Natomaana Italian laivaston tehtävänä oli valvoa Adrianmerta sekä Otrantonsalmea sekä suojata Tyrrhenianmeren meriliikenne. Tehtävän vaatimusten täytön selvittämiseksi tehtiin tutkimus, josta julkaistiin raportti "Studio sul potenziamento della Marina Italiana in relazione al Patto Atlantico". Laivaston kehittäminen vaatimusten edellyttämälle tasolle vaati runsaasti varoja kaluston hankintaan sekä organisaatiomuutoksiin. Lisäksi laivasto piti saattaa Nato yhteensopivaksi. Kehitys oli taloudellisten rajoitusten ja muiden Euroopan maiden vastustuksen vuoksi hidasta.


title: Italian merivoimat

text: 2000-luvulla Italian laivasto on varustettu modernein aluksin ja se kehittyy jatkuvasti. Elokuussa 2014 laivastoon sisältyi kaksi lentotukialusta, kolme maihinnousualusta, neljä hävittäjää, neljätoista fregattia ja kuusi sukellusvenettä. Näiden lisäksi on kuusi ulkovartiolaivoiksi luokiteltua korvettia ja neljätoista vartioalusta. Miinantorjunta-aluksia on kymmenen. Laivaston tukena on vielä runsaasti erilaisia apualuksia.


title: Italian merivoimat

text: Italian meri-ilmavoimien käytössä on joukko lentokoneita, helikoptereita sekä miehittämättömiä lentolaitteita. Lentokoneina ovat Boeing AV-8B Harrier II ja Piaggio P.180 Avanti ja maa on tilannut viisitoista F-35B-konetta.


title: Italian merivoimat

text: Rannikkovartiosto () on osa merivoimia ja se kuuluu kuljetus- ja liikenneministeriön valvontaan.


title: Italian merivoimat

text: Tulli () on valtiovarainministeriön alainen viranomainen ja samalla kuitenkin osa asevoimia. Tullin hallinnassa on yli 600 venettä ja isompaa alusta sekä noin 100 lentokonetta, joiden tehtävänä on valvoa Italian aluevesiä sekä samalla osaa Euroopan etelärajasta.


title: All Night Long

text: All Night Long on Rainbow-yhtyeen kappale ja single vuonna 1979 julkaistulta albumilta "Down to Earth". Singlenä se julkaistiin helmikuussa 1980. Britanniassa kappale menestyi edellissingle ”Since You Been Goneakin” paremmin päästen listan viidennelle sijalle. Sen sijaan Yhdysvalloissa ”All Night Long” ei sijoittunut.


title: All Night Long

text: Kappaleen tarkoitus oli osoittaa, että yhtye pystyi kirjoittamaan hitin myös itse,Bloom, s.300. sillä ”Since You Been Gone” oli ollut cover Russ Ballardin kirjoittamasta kappaleesta.Bloom, s.284. Basisti Roger Gloverin kirjoittama laulun sanoitus kertoo naispuolisesta fanista, joka on keikan jälkeen ”yli-innokas”. Sanoitus herätti arvostelua feministien suunnalta väitetyllä seksistisyydellään. Glover puolustautui ilmoittamalla, että sanoituksen oli tarkoitus olla hauska.Bloom, s.300.


title: All Night Long

text: Kappaleesta äänitettiin liveversio vuoden 1980 "Monsters of Rock" -festivaaleilla Doningtonissa. Kyseinen yli kuusiminuuttinen esitys löytyy albumilta "".


title: All Night Long

text:
A-puoli
B-puoli


title: Lowe

text: Lowe on muun muassa seuraavien henkilöiden sukunimi:


title: Ronimus

text: Ronimus on muun muassa seuraavien henkilöiden sukunimi:


title: Yhdystie 9264

text: Yhdystie 9264 on yhdystie joka alkaa Valtatie 4 risteyksestä ja päättyy Seututie 926 risteykseen. Tien pituus on 2.8 kilometriä. Tie kulkee Ossauskosken voimalaitoksen patosiltaa pitkin. Tien nopeusrajoitus on 60 km/h paitsi patosillalla 50km/h. Tie on päällystetty. Tien alussa, tie ylittää Kelloselän radan siltana ja risteää Louentien kanssa. Koko tie on valaistu.


title: Colossal Cave Adventure

text: Colossal Cave Adventure (tunnetaan myös ADVENT tai Adventure tai Colossal Cave) oli ensimmäinen tekstiseikkailupeli. Pelin alkuperäisen koodin kirjoitti Will Crowther vuosien 1975–1976 aikana tehdäkseen tyttärilleen ajanvietettä avioeron jälkeen. Hän suunnitteli pelin oikean, Kentuckyssa sijaitsevan luolan pohjalta. Don Woods löysi Crowtherin jättämän koodin ja laajensi peliä huomattavasti vuoteen 1977 mennessä lisäämällä muun muassa itse keksimiänsä paikkoja sekä pelaajalle tulostaulukon ja inventaarion.


title: Colossal Cave Adventure

text: Peliä pelataan lukemalla tilannetta kuvaavia tekstejä. Pulmia ratkotaan kirjoittamalla lyhyitä komentoja (esim. "light lamp", ).


title: Colossal Cave Adventure

text: Keväällä 1977 eräät opiskelijat MIT:llä reagoivat peliin kehittämällä "Zorkin" ja perustamalla yrityksen nimeltä Infocom. Infocomin tekstiseikkailupelit olivat myöhemmin 1980-luvulla myyntimenestyksiä. Muita pelistä vaikuttuneita olivat Scott Adams, joka perusti Adventure Internationalin, ja Ken ja Roberta Williams, jotka perustivat Sierra On-Linen. Williamsit tuottivat ensimmäisen graafisen seikkailupelin, "Mystery Housen", 1980, kun Roberta oli jäänyt "koukkuun" "Adventureen".


title: Colossal Cave Adventure

text: Don Woods ja Will Crowther on palkittu Game Developers Choice Awards pioneeripalkinnolla pelin kehittämisestä.


title: El Tebin toinen taistelu

text: El Tebin toinen taistelu oli brittien ja mahdien Sudanin välillä käyty taistelu 29. helmikuuta 1884 niin sanotun Mahdistisodan aikana. Taistelu käytiin Gerald Grahamin johtamalla brittien sotaretkellä Sudaniin ja se päättyi brittien voittoon.


title: El Tebin toinen taistelu

text: 29. helmikuuta Charles George Gordon johti joukkonsa ulos Trinkatatista, mihin ne olivat linnoittautuneet. Gordonilla oli käytössään jalkaväkeä, joka oli ryhmittäytynyt neliömuodostelmaan. Muodostelman takaosan muodostivat skotit Black Watch -rykmentistä. Jalkaväen lisäksi Gordonilla oli käytössään husaareja, yksi Gardner- ja kaksi Gatling-konekivääriä. Kuultuaan brittijoukon saapumisesta mahdilaisten johtaja Osman Digna lähetti pojanpoikansa Madani ibn Alin tukemaan Abdallah ibn Hassidin joukkoja, ja yhdessä nämä linnoittivat vanhan sokerinjalostamon El Tebissä. Mahdilaisilla oli noin 6 000 miestä, neljä Kruppin tykkiä, kaksi pronssista tykkä sekä yksi Gatling-konekivääri. Joillakin joukoilla oli käytössään briteiltä kaapattuja Remingtonin kiväärejä.


title: El Tebin toinen taistelu

text: Britit ylittivät El Tebiin johtaneen aavikon neliömuodostelmassa ja kohtasivat lopulta mahdistit El Tebissä. Britit alkoivat edetä ja joutuivat koko ajan kestämään mahdistien tykkitulta. Lopulta neliö pysäytettiin, ja britit avasivat tykkitulen. Konekiväärejä käytettiin ajamaan Kruppin tykkien miehistöt pois asemistaan. Tämän jälkeen neliö jatkoi kohti mahdistien vasenta sivustaa, jolloin neliö joutui mahdistiryhmien rynnäkköjen kohteeksi. Jalkaväen tulitus ei riittänyt pysäyttämään rynnäkköjä, vaan osa mahdisteista pääsi brittien asemiin saakka. Brittien muodostelmaan tuli reikä, jonne osa vihollisista pääsi juoksemaan. Heidät kuitenkin torjuttiin lisäjoukkojen avulla.


title: El Tebin toinen taistelu

text: Mahdistien toinen rynnäkkö epäonnistui, ja he perääntyivät El Tebin linnoitettuihin asemiin. Britit erehtyivät luulemaan tätä paoksi ja lähettivät ratsuväkensä ajamaan mahdisteja takaa. Epätasaisessa maastossa tehokas ratsuväen rynnäkkö ei onnistunut, ja mahdistit eivät hajonneet rynnäkön edessä. Sen sijaan he väistivät brittien hevoset ja koettivat kaataa näitä heittoaseilla. Lopulta noin 30 mahdistien ratsumiestä hyökkäsi ratsuväkeä vastaan ja aiheuttivat näille tappioita, mutta tuhoutuivat lopulta itse. Samaan aikaan jalkaväki oli edennyt mahdistien sivustaan, miehitti heidän hylkäämänsä tykit ja käänsi ne mahdisteja vastaan. Noin kahdelta iltapäivällä mahdistit vetäytyivät yllättäen ja jättivät taistelukentälle noin 1 500 kuollutta ja saman verran haavoittuneita. Grahamin joukot menettivät kuolleina 5 upseeria ja 34 miestä. Haavoittuneita oli 16 upseeria ja 36 miestä. Kapteeni Arthur Knyvet Wilson sai toiminnastaan taistelun aikana Viktorian ristin.


title: Leonard Kirwa Kosencha

text: Leonard Kirwa Kosencha (s. 21. elokuuta 1994) on kenialainen keskimatkojen juoksija.


title: Leonard Kirwa Kosencha

text: Kosencha voitti Lillen alle 18-vuotiaiden MM-kilpailuissa 2011 kultaa 800 metrin juoksussa ikäluokan kaikkien aikojen parhaalla ajalla 1.44,08. Hän juoksi ennätyksensä 1.43,40 Monacossa 20. heinäkuuta 2012.


title: Karankamäki

text: Karankamäki on kylä Mäntyharjun kunnassa, Etelä-Savossa. Osittain Karankamäki kuuluu Pertunmaahan. Valtatie 5 sivuaa Karankamäkeä ja siltä on viitoitus kylään.


title: Matt Generous

text: Matthew James Generous (s. 4. toukokuuta 1985 Cheshire, Connecticut, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue Tampereen Ilveksessä. Elite Prospects -sivuston Matias Strozykin mukaan hän on varmaa peruspeliä pelaava puolustaja, joka tekee kovasti töitä sekä liikkuu ja laukoo hyvin. Generousin uraa ovat kuitenkin varjostaneet loukkaantumiset. Isokokoinen ja fyysisestä pelistään tunnettu Generous on ajoittain myös tapellut. Hän laukoo oikealta.


title: Matt Generous

text: Generous pelasi vuosina 2002–2005 EJHL-juniorisarjaa New England Jr. Coyotesin ja New England Jr. Falconsin joukkueissa. Tätä ennen Ligue de hockey junior majeur du Québec-joukkue Sherbrooke Castors oli varannut hänet 218. pelaajana vuonna 2002, mutta Generous ei kuitenkaan koskaan siirtynyt CHL:ään. Kolme EJHL-kauden jälkeen Buffalo Sabres varasi hänet seitsemännellä kierroksella 208. pelaajana . Tämän jälkeen Generous pelasi St. Lawrencen yliopistojoukkueessa vuodet 2005–2009. Viimeisen yliopistokautensa 2008–2009 päätteeksi Generous valittiin ECAC:n parhaaksi puolustavaksi puolustajaksi. Hänet valittiin sarjan akateemiseen tähdistökentälliseen vuosina 2007, 2008 ja 2009.


title: Matt Generous

text: Huhtikuussa 2009 Generous teki yksivuotisen tulokassopimuksen Buffalo Sabresin kanssa, josta hänet lähetettiin heti AHL-farmiin Portland Piratesiin, jossa hän pelasi loppukaudella 2008–2009 neljä runkosarja- ja neljä playoff-ottelua tehden yhden maalin. Generous teki jatkosopimuksen Piratesin kanssa syyskuussa 2009 käytyään ensiksi Sabresin harjoitusleirin.


title: Matt Generous

text: Generous ei saanut kauden 2009–2010 jälkeen jatkosopimusta Sabresilta, joten hän teki try-out-sopimuksen toisen AHL-seuran, Providence Bruinsin kanssa. Lokakuussa 2009, jo ennen kauden alkua Generous vapautettiin seurasta ja hän teki yksivuotisen sopimuksen ECHL-seura Reading Royalsin kanssa. Joulukuussa Generous teki try-out-sopimuksen AHL-seura Lake Erie Monstersin kanssa.


title: Matt Generous

text: Heinäkuussa 2011 Generous teki 1+1-vuotisen sopimuksen SM-liigajoukkue Rauman Lukon kanssa, jonne hän päätyi suomalaisen agenttinsa kautta. Generous teki Lukossa kaudella 2011–2012 57 runkosarjaottelussa tehot 3+10=13 ja keräsi 102 jäähyminuuttia, joilla hän sijoittui SM-liigan jäähypörssissä yhdeksänneksi. Joukkue käytti Generousin sopimuksessa olleen option helmikuussa 2012 tehdessään vuoden mittaisen jatkosopimuksen hänen kanssaan. Kausi Generousilla loppui kuitenkin jo ennen pudotuspelejä ylävartalovammaan, kun hän tappeli runkosarjan toiseksi viimeisessä ottelussa Bluesin Roope Talajan kanssa.


title: Matt Generous

text: Kaudella 2012–2013 Generousin oli vaikea tuoda fyysisyyttä Lukon päävalmentaja Risto Dufvan pelityyliin, mutta hän hoiti kuitenkin oman tonttinsa. Generousin ammattilaisuran ensimmäinen playoff-maali syntyi hyvään paikkaan, sillä se ratkaisi Lukolle "Villi kortti"-kierroksen kolmannessa ottelussa 2-3-voiton ja puolivälieräpaikan jatkoajalla vieraissa Oulun Kärppiä vastaan. Generous palkittiin ottelun "Ilta-Sanomien" kolmen tähden tähtipelaajana. Toukokuussa 2013 hän teki vuoden mittaisen jatkosopimuksen Lukon kanssa. Kauden 2013–2014 päätteeksi Generous voitti SM-pronssia.


title: Matt Generous

text: Generous siirtyi kaudeksi 2014–2015 vuoden mittaisella sopimuksella SM-liigan nousijajoukkue Vaasan Sportin riveihin. Hänet nimettiin joukkueen varakapteeniksi. Helmikuussa 2015 Generous siirtyi kevääseen 2016 asti ulottuneella sopimuksella Helsingin IFK:hon vaihdossa Toni Leinoseen ja Juha Tarkkaseen. Hän keräsi runkosarjan aikana yhteensä 126 jäähyminuuttia, joilla Generous sijoittui SM-liigan jäähypörssissä kolmanneksi, kuten myös kaudella 2015–2016 134 minuutillaan. Hän voitti kauden päätteeksi SM-hopeaa.


title: Matt Generous

text: Lokakuussa 2016 Generous palasi loppukauden 2016–2017 kattavalla sopimuksella HIFK:hon oltuaan alkukauden ilman sopimusta. Kaudeksi 2017–2018 hän siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Kaudeksi 2018–2019 Generous palasi SM-liigaan ja siirtyi vuoden mittaisella sopimuksella Tampereen Ilveksen riveihin.


title: Antonio Santucci

text: Antonio Santucci (s. 30. lokakuuta 1928 Magliano) on katolisen kirkon italialainen pappi. Hän sai pappisvihkimyksensä 1. heinäkuuta 1951, ja piispaksi hän yleni 22. kesäkuuta 1985. Hän toimi Triventon hiippakunnan piispana, kunnes jäi eläkkeelle 17. lokakuuta 2005.


title: Antonio Santucci

text: Santuccin edeltäjänä Triventon piispana oli Antonio Valentini ja seuraajana Domenico Angelo Scotti.


title: Jalkapallon alle 17-vuotiaiden maailmanmestaruuskilpailut 2011

text: Vuoden 2011 Jalkapallon alle 17-vuotiaiden maailmanmestaruuskilpailut pelattiin Meksikossa 18. kesäkuuta – 10. heinäkuuta 2011 ja ne olivat järjestykseltään neljännettoista. Maailmanmestaruuden voitti isäntämaa Meksiko kukistamalla loppuottelussa Uruguayn 2–0. Samalla Meksikosta tuli ensimmäinen maa, joka on voittanut alle 17-vuotiaiden MM-kilpailut kotimaassaan.


text: Meksiko valittiin isäntämaaksi FIFAn 58:nnessa kongressissa. Muut ehdokkaat isänniksi olivat Tšekki ja Iran.


text: "Kellonajat Meksikon normaaliaikaa (UTC-5)"


text: Perinteisen tavan mukaan lohkovoittajat ja lohkokakkoset sekä neljä parasta lohkokolmosta etenivät puolivälieriin.


text: Jos pudotuspeleissä varsinaisen peliajan jälkeen ollaan tasatilanteessa, jatkoaika jää välistä ja ottelu etenee suoraan rangaistuspotkukisaan.


text:
9 maalia
6 maalia
5 maalia
4 maalia
3 maalia


title: Koovee Rollers

text:
Koovee Rollers on vuonna 2011 perustettu tamperelainen rullakiekon erikoisseura.
Seuran toiminta alkoi Nokialla jo vuonna 1997. Vuonna 1999 seura osallistui rullakiekon I-divisioonaan nimellä Näätä-HokkeY ja nousi seuraavaksi vuodeksi SM-liigaan. Vuosina 2001–2010 seura toimi nimellä Näätä Rollers. Näätä Rollers oli 2000-luvun menestyksekkäimpiä rullakiekkoseuroja Suomessa, voittaen Suomen mestaruuden vuonna 2007 oltuaan sitä ennen viidesti peräkkäin neljän parhaan joukossa, saldona kolme hopeaa ja yksi pronssi.


title: Koovee Rollers

text: Rullakiekon pelaamisen olosuhteet Nokian jäähallissa alkoivat heiketä vuonna 2009. Kauden 2010 Näätä Rollers pelasi jo kokonaisuudessan Tampereella Hakametsän harjoitushallissa. Kaudeksi 2011 seura hakeutui Kooveen sateenvarjon alle muuttaen nimensä Koovee Rollersiksi.


title: Koovee Rollers

text: Seura voitti heti ensimmäisellä Kooveen nimissä pelaamallaan kaudella Suomen mestaruuden 2011. Finaalissa Koovee Rollers kaatoi Vuorelan Veikot voitoin 2–1. Koovee Rollersin Markus Jokinen valittiin playoffien arvokkaimmaksi pelaajaksi. Samana vuonna 2011 Näätä Rollers voitti A-nuorten Suomen mestaruuden. Kausi 2018 oli jälleen menestyksellinen Koovee Rollersille, Vuorelan Veikot kaatui finaalisarjassa voiton 2-1 ja Kooveen Rollersin Juha Taponen palkittiin Playoffien MVP:nä.


title: Koovee Rollers

text:
Koovee Rollers on Rullakiekon SM-liigan Menestynein joukkue 14 mitalillaan (3 kultaa, 8 Hopeaa sekä 3 Pronssia).30 Juha Taponen Mv
31 Wille Mattila Mv
35 Mikael Edelmann Mv
2 Tuukka Suoniemi
4 Vili Palola
6 Eetu Onikki
8 Markus Jokinen "A"
9 Juho Joki-Erkkilä
13 Janne Anttila
14 Sami Järvenpää"A"
15 Sami Markkanen
18 Kari Lohtander
20 Joni Muikku
22 Jonne Riekko
23 Jesse Pelamo
24 Vili-Jesper Koivula
26 Olli Henriksson
27 Lauri Hukkanen
29 Jouni Aalto
33 Sami Ahmavuo
44 Jari Harjumäki "C"


title: Koovee Rollers

text: Joukkueenjohto:


title: Habib

text: Habib on arabialainen nimi, joka merkitsee "rakastettua". Nimi on käytössä sekä sukunimenä että miehen etunimenä.


title: Ichneumon quadrialbatus

text: Ichneumon quadrialbatus on ahmaspistiäisiin kuuluva hyönteinen. Sen tiedetään loisivan pilkkupussimittarilla. Lajia tavataan ainakin Etelä- ja Keski-Euroopassa sekä Venäjällä.


title: Slow Food

text: Slow Food (suom. "hidas ruoka") on vuonna 1986 Italian Pratossa Carlo Petrinin kehittämä pikaruoan vastapainoksi muodostunut liike. Se oli ensimmäinen osa laajempaa hitausliikettä ("slow movement"). Liike on sittemmin laajentunut 150 maahan, ja sillä on 100 000 jäsentä. Liikkeen päämaja sijaitsee italialaisessa Bran kaupungissa.


title: Slow Food

text: Liike tukee lähiruokaa ja kiireetöntä ruoan valmistamista ja nauttimista. Tärkeää ovat puhtaat ja lisäaineettomat raaka-aineet sekä paikallisen ruokakulttuurin tukeminen.


title: Slow Food

text: Suomessa on 12 Slow Food -paikallisryhmää, niin sanottua conviviumia. Ne sijaitsevat Helsingissä, Turussa, Jyväskylässä, Hangossa, Tammisaaressa, Kristiinankaupungissa, Oulussa, Pirkanmaalla, Sipoossa, Uudessakaupungissa, Inkoossa ja Vaajasalmella.


title: Varinit

text: Varinit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan "Germania" ja kertoo, että heidän maitaan ympäröivät joet ja metsät varustusten kaltaisina. Rostockin Warnemünde on saattanut saada nimensä heimon mukaan.


title: Svardonit

text: Svardonit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan "Germania" ja kertoo, että heidän maitaan ympäröivät joet ja metsät varustusten kaltaisina. Schwerin on saattanut saada nimensä heidän mukaan.


title: GR 8

text: GR 8 on kaasurikas kääpiöellipsigalaksi Neitsyen tähdistössä. Sen etäisyyden Maasta arvioitiin vuonna 1995 olevan 7,9 miljoonaa valovuotta. On arvioitu, että galaksi kuuluu Paikalliseen ryhmään, mutta asiasta ei olla varmoja. GR 8 löydettiin Lickin tähtitornissa, San Joséssa, Kaliforniassa.


title: Nuitonit

text: Nuitonit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan "Germania" ja kertoo, että heidän maitaan ympäröivät joet ja metsät varustusten kaltaisina. On mahdollista, että heimon nimi on merkitty teoksessa väärin ja kyseessä olisivat teutonit.


Jousimiehen epäsäännöllinen kääpiögalaksi eli SagDIG (Sagittarius Dwarf Irregular Galaxy) on kääpiöellipsigalaksi Jousimiehen tähdistössä. Sen etäisyys Maasta on 3,4 miljoonaa valovuotta. Se löydettiin 13. kesäkuuta 1977 Schmidt-teleskoopilla. SagDIGin uskotaan kuuluvan Paikalliseen ryhmään.


title: Barnardin galaksi

text: Barnardin galaksi on kääpiöellipsigalaksi Jousimiehen tähdistössä. Sen löysi E. E. Barnard vuonna 1881. Barnardin galaksin etäisyys Maasta on noin 1,6 miljoonaa valovuotta, mikä tekee siitä yhden Linnunrataa lähimmistä galakseista. Barnardin galaksin rakenne muistuttaa huomattavasti Pienen Magellanin pilven rakennetta. Galaksin magnitudi on 9,3, ja se kuuluu Paikalliseen ryhmään.


title: Vesimiehen kääpiögalaksi

text: Vesimiehen kääpiögalaksi on kääpiöellipsigalaksi Vesimiehen tähdistössä. Se kuuluu Paikalliseen ryhmään. Galaksi lähestyy Linnunrataa nopeudella 137 km/s.


title: IC 5152

text: IC 5152 on kääpiöellipsigalaksi Intiaanin tähdistössä. Sen löysi DeLisle Stewart vuonna 1908. Galaksin arvellaan kuuluvan Paikalliseen ryhmään, mutta asiasta ei olla varmoja. Se on yksi helpoiten havaittavista galakseista, mutta taustalla olevat tähdet tekevät tarkemmasta tutkimisesta vaikeaa.


title: Pegasuksen kääpiögalaksi

text: Pegasuksen kääpiögalaksi (tunnetaan myös nimellä Pegasuksen epäsäännöllinen kääpiögalaksi) on kääpiöellipsigalaksi Pegasuksen tähdistössä. Sen löysi A.G. Wilson tuntemattomana ajankohtana 1950-luvulla. Pegasuksen kääpiögalaksin on arveltu olevan Andromedan galaksin satelliittigalaksi. Galaksin metallipitoisuuden ajateltiin virheellisesti olevan 10%, mutta virhe korjattiin 3%:iin vuonna 2005 tehdyissä tutkimuksissa. Galaksi kuuluu Paikalliseen ryhmään.


title: Broddi Kristjánsson

text: Broddi Kristjánsson (s. 8. joulukuuta 1960) on islantilainen entinen sulkapalloilija.


title: Broddi Kristjánsson

text: Broddi osallistui olympialaisiin kerran, Barcelonassa 1992. Hän pelasi tuolloin sekä kaksin- että nelinpelissä, jossa hän oli Árni Þór Hallgrímsonin pari, mutta putosi molemmissa jo ensimmäisellä kierroksella. Broddi oli MM-kisoissa 1995 mukana kaksinpelissä, jossa hän hävisi ensimmäisen ottelunsa ja sekanelinpelissä, jossa hän eteni Elsa Nielsenin kanssa toiselle kierrokselle. Hän putosi vuoden 1997 MM-kilpailuissa toisella kierroksella kaksin- ja nelinpelissä ja pääsi kaksinpelissä kolmannelle kierrokselle saakka MM-kisoissa 1999. Broddi pelasi viimeiset arvokisansa vuonna 2001, jolloin hän eteni MM-turnauksen nelinpelissä kolmannelle kierrokselle Gudmundur Adolfssonin parina. Hän on pelannut vielä tämän jälkeen Islannissa järjestetyissä turnauksissa, viimeksi Islannin kansainvälisessä turnauksessa 2010.


title: Denisse van Lamoen

text: Denisse Astrid van Lamoen Gómez (s. 12. syyskuuta 1979) on chileläinen jousiampuja. Hän on tähtäinjousen maailmanmestari.


title: Denisse van Lamoen

text: Van Lamoen sai hopeaa Winnipegin Pan-Amerikan kisoissa 1999 ja sijoittui 54:nneksi Sydneyn olympialaisissa 2000. Hän voitti Pan-Amerikan mestaruuden Valenciassa 2004 ja Grand Prix -kilpailun Meksikossa 2005. Hän oli Pan-Amerikan mestaruuskilpailuissa viides Rio de Janeirossa 2006 ja Guadalajarassa 2010.


title: Denisse van Lamoen

text: Van Lamoen voitti tähtäinjousen maailmanmestaruuden Torinossa 2011 kukistettuaan loppuottelussa georgialaisen Kristine Esebuan 6–2.


title: J. Karppanen

text: J. Karppanen Oy on Jouko J. Karppasen perustama, pääasiassa keikkamyyntiä tekevä tamperelainen ohjelmatoimisto. J. Karppanen Oy on perustettu vuonna 1985 ja se on edustanut mm. Eppu Normaalia, Kummeleita, Maija Vilkkumaata, Popedaa ja Yötä. Jouko J. Karppanen on ollut perustamassa myös Musiikki & Mediaa, yhtä Suomen suurimmista musiikkialan ammattilaisten tapahtumista. J. Karppanen Oy työllistää vuonna 2011 kolme ihmistä.


title: EuroChallenge-kausi 2011–2012

text: Kausi 2011–2012 on EuroChallengen yhdeksäs kausi.


title: EuroChallenge-kausi 2011–2012

text: Joukkueet, jotka ovat mukana kyseisessä karsinnassa, karsivat paikasta ULEB Eurocupiin kaudeksi 2011–2012. Parien häviäjät pelaavat kauden 2011–2012 EuroChallengessa.


title: EuroChallenge-kausi 2011–2012

text: Karsintojen voittajajoukkueet pääsevät mukaan kauden 2011–2012 EuroChallengeen, ja häviäjäjoukkueet putoavat pois.


title: Luettelo SM-liiga-seurojen kapteeneista

text: "Lähde:""Lähde:"


title: Luettelo SM-liiga-seurojen kapteeneista

text: "Lähde:"


title: John Lee Hiong Fun-Yit Yaw

text: John Lee Hiong Fun-Yit Yaw (s. 5. lokakuuta 1933 Kota Kinabalu) on katolisen kirkon malesialainen pappi. Hän sai pappisvihkimyksensä 27. joulukuuta 1964, ja piispaksi hänet vihittiin 26. kesäkuuta 1987. Hänet oli 30. maaliskuuta nimitetty Kota Kinabalun hiippakunnan piispaksi. 23. toukokuuta 2008 Kota Kinabalusta tuli arkkihiippakunta ja sen piispasta arkkipiispa.


title: John Lee Hiong Fun-Yit Yaw

text: Lee Hiong Fun-Yit Yawia edelsi piispana Simon Michael Fung Kui Heong.


title: Bo (koira)

text: Bo (s. 9. lokakuuta 2008) on Yhdysvaltain 44. presidentin Barack Obaman ja hänen perheensä koira. Bo on kastroitu urospuolinen portugalinvesikoira.


title: Jere Laaksonen

text: Jere Laaksonen (s. 28. helmikuuta 1991 Eurajoki) on suomalainen jääkiekkoilija, joka pelaa Saksan toiseksi korkeimmalla sarjatasolla DEL2-liigan ESV Kaufbeurenissa. Suhteellisen pienikokoinen Laaksonen on pelipaikaltaan keskushyökkääjä.


title: Jere Laaksonen

text: Laaksonen on alkujaan Eurajoen Lätkän kasvatti, mutta hän pelasi pääasiassa juniorivuotensa Rauman Lukossa. Hän voitti A-nuorten SM-pronssia vuonna 2009. Kaudella 2009–2010 Laaksonen teki debyyttinsä miesten peleissä ja pelasi kaksi Mestis-ottelua alle 20-vuotiaiden maajoukkueessa tehden yhden syöttöpisteen.


title: Jere Laaksonen

text: Elokuussa 2010 Lukko lainasi Laaksosen ja Jesse Virtasen Mestis-joukkue KooKoohon lähtökohtaisesti joulutaukoon kestävällä sopimuksella. He ja Charles Bertrand palasivat kuitenkin jo saman kuun lopulla Lukon A-nuoriin, sillä heidän katsottiin saavan isomman roolin sieltä. Sittemmin myös Lukko ja KooKoo purkivat yhteistyösopimuksensa syyskuussa 2010. Sama kolmikko siirtyi lokakuussa lainalle Kajaanin Hokkiin, jossa he viettivät suurimman osan kaudestaan. He siirtyivät joukkueeseen lähtökohtaisesti 18. joulukuuta asti ulottuvilla toistaiseksi voimassa olleilla sopimuksilla.


title: Jere Laaksonen

text: Laaksonen ja Bertrand piipahtivat Hokissa vielä kolmen ottelun verran mittaisella visiitillä helmikuussa 2011, jonka jälkeen he palasivat loppukaudeksi Lukon A-nuoriin. Laaksonen teki Hokissa yhteensä 33 runkosarjaottelussa tehot 11+7=18 ja oli joukkueen kolmanneksi paras maalintekijä Niko Saarenpään ja Aki Kangasmäen jälkeen.


title: Jere Laaksonen

text: Kauden 2011–2012 kynnyksellä Lukko lainasi Laaksosen joulutaukoon asti kestävällä sopimuksella Hokkiin. Vain kolmen siellä pelatun ottelun jälkeen Lukko kuitenkin kutsui hänet takaisin, kun joukkue tarvitsi korvaajaa loukkaantuneelle Charles Bertrandille. Näin ollen Laaksonen debytoi SM-liigassa kauden neljännessä ottelussa 23. syyskuuta 2011 Tampereen Ilvestä vastaan. Hän sai ottelussa jääaikaa 6.46 minuuttia. Marraskuussa Laaksonen palasi 21. joulukuuta asti kestäneellä lainasopimuksella Hokkiin. Hän kuitenkin loukkasi selkänsä ennen lainapestinsä loppua ja palasi Raumalle kuntouttamaan itseään. Laaksonen pelasi Hokissa kauden aikana yhteensä seitsemän ottelua. Kuntouduttuaan hän palasi Lukon vahvuuteen ja teki heti paluuottelussaan 5. tammikuuta 2012 liigauransa avausmaalin vieraissa Espoo Bluesia vastaan. Laaksonen keräsi ottelussa myös syöttöpisteen Tomi Pettisen tekemään maaliin ja hänet palkittiin ottelun "Ilta-Sanomien" kolmen tähden tähtipelaajana. Yhteensä Laaksonen teki SM-liigan tulokaskaudellaan 36 runkosarja- ja kolmessa playoff-ottelussa tehot 2+5=7.


title: Jere Laaksonen

text: Helmikuussa 2012 Laaksonen teki kaksivuotisen jatkosopimuksen Lukon kanssa. Syksyllä 2012 ei kuitenkaan saanut lokakuun jälkeen enää vastuuta Raumalla, vaan hänelle haettiin peliaikaa Mestiksestä loukkaantumisista kärsineestä Vaasan Sportista. Tammikuun puolivälissä Laaksonen siirtyi lainalle Lempäälän Kisaan. Tammikuun lopulla Laaksonen siirtyi Lempäälästä sarjaporrasta korkeammalle Tampereen Ilvekseen. Yhteensä hän pelasi kauden aikana SM-liigassa 18 runkosarja- ja neljä playoff-ottelua tehopistein 1+1=2.


title: Jere Laaksonen

text: Kaudeksi 2013–2014 Laaksonen palasi vuoden mittaisella sopimuksella Vaasan Sportiin. Kaudeksi 2014–2015 hän siirtyi Kazakstanin mestaruussarjan Aristan Temirtaun joukkueeseen. Laaksonen teki 19 otteluun 28 tehopistettä, mutta hän joutui jättämään joukkueen kuitenkin taloudellisista syistä ja siirtyi marraskuussa loppukaudeksi Venäjän toiseksi korkeimmalle sarjatasolle VHL-joukkue Južnyi Ural Orskiin. Kaudeksi 2015–2016 Laaksonen siirtyi pelaamaan samaa liigaa kazakstanilaisen Saryarka Karagandan paitaan. Hän oli kuudella osumallaan joukkueen paras maalintekijä pudotuspeleissä. Laaksonen pelasi ison osan kaudestaan myös Kazakstanin liigaa HK Temirtaussa, jonka kolmanneksi paras pistemies hän oli Filipp Svjatinan ja Sergei Žavoronkovin kanssa tehoilla 10+13=23. Kazakstan cupissa Laaksonen jakoi joukkueen sisäisen pistepörssin voiton Svjatinan ja Jarkko Hattusen kanssa tehoilla 2+3=5.


title: Jere Laaksonen

text: Laaksonen siirtyi kaudeksi 2016–2017 vuoden mittaisella sopimuksella Saksan toiseksi korkeimmalle sarjatasolle DEL2-liigan ESV Kaufbeureniin. Hän oli joukkueen paras syöttäjä ja toiseksi paras pistemies Branden Gracelin jälkeen tehoilla 12+33=45. Vuoden 2017 vaihteessa Laaksonen teki Kaufbeurenin kanssa kaksivuotisen jatkosopimuksen.


title: Jere Laaksonen

text: Laaksonen pelasi alle 18-vuotiaiden vuonna 2009, jolloin hän voitti pronssia. Laaksonen pelasi myös alle 18-vuotiaiden Ivan Hlinkan muistoturnauksessa vuonna 2008. Hän pelasi myös World U-17 Hockey Challengessa vuonna 2008. Laaksonen on toiminut Suomen alle 16-vuotiaiden maajoukkueen kapteenina ja kuulunut myös alle 17- ja 18-vuotiaiden maajoukkueiden kapteenistoon.


title: Bulgarija

text: Bulgarija () oli Neuvostoliiton aikana Tšekkoslovakian Komarnossa vuonna 1955 valmistunut risteilyalus, joka teki risteilyjä Volga- ja Don-jokien välillä. 10. heinäkuuta 2011 alus upposi Sjukejevon lähellä Volgaan ja vei mukanaan 208 henkeä. Alus oli risteilymatkalla Bolgarista Kazaniin, ja ainakin 98 ihmistä menehtyi onnettomuudessa.


title: Bulgarija

text: Alus oli 80,2 metriä pitkä, ja sen syväys oli 1,9 metriä. Aluksessa oli kaksi moottoria ja kaksi kantta. "Bulgarijan" risteilynopeus oli noin 11 solmua.


title: Bulgarija

text: "Bulgarijan" uppoaminen on Venäjän historian tuhoisin siviilimerionnettomuus sitten vuoden 1986, jolloin SS "Admiral Nahimov" törmäsi rahtialukseen Mustallamerellä ja 483 ihmistä sai surmansa.


title: Bulgarija

text: 10. heinäkuuta 2011 "Bulgarija" oli risteilyllä Volgalla, kun se joutui kovaan myrskyyn ja upposi muutamassa minuutissa noin kello 13.58 paikallista aikaa (08:58 UTC). Tapahtumapaikalla joki on noin 20 metrin syvyinen. Onnettomuuspaikalta kerättiin 98 menehtyneen ruumiit. Laivassa oli tapahtumahetkellä 208 henkeä, vaikka laiva oli tarkoitettu vain noin 150 matkustajalle. Menehtyneiden joukossa oli ainakin 50 lasta. Pelastuneita oli noin 80.


title: Bulgarija

text: Onnettomuuden syy on epäselvä, mutta onnettomuustutkijoiden arvioiden mukaan syynä saattaa olla useita teknisiä vikoja. Laiva oli jo satamasta lähdettäessä kallistunut oikealle, ja toisen päämoottorin tiedettiin olleen rikkinäinen.


title: Bulgarija

text: Presidentti Dmitri Medvedev esitti surunvalittelunsa ja vaati kaikkien matkustajaliikenteen kulkuvälineiden kunnon tarkistusta. Presidentti julisti myös kansallisen surupäivän onnettomuuden uhrien muistoksi.


title: Bulgarija

text: Venäjän hätätilaministeriö päätti nostattaa uponneen aluksen, mutta se oli hankalaa. Alus oli kyljellään ja sukeltajien mukaan suhteellisen syvällä liejussa. Nosto onnistui 22. heinäkuuta, ja uhreja löytyi lisää. Alukselta puuttuivat asianmukaiset luvat. Paikallinen lupaviranomainen pidätettiin.


title: Madhumita Bisht

text: Madhumita Bisht (s. 5. lokakuuta 1964) on intialainen entinen sulkapalloilija.


title: Madhumita Bisht

text: Bisht osallistui olympialaisiin kerran, Barcelonassa 1992. Hän pääsi tuolloin kaksinpelissä toiselle kierrokselle saakka voitettuaan Islannin Elsa Nielsenin ja hävittyään myöhemmin brittiläiselle Joanne Muggeridgelle.


title: Madhumita Bisht

text: Bisht voitti urallaan Intian-mestaruuden kaksinpelissä kahdeksan kertaa, nelinpelissä yhdeksän kertaa ja sekanelinpelissä kaksitoista kertaa. Hän sai Padma Shri -palkinnon urheilusaavutuksistaan vuonna 2006.


title: Bisfenolit

text: Bisfenolit ovat ryhmä kemiallisia yhdisteitä, joissa kaikissa on kaksi fenyyli-ryhmää. Useimpien rakenne perustuu difenyylimetaaniin, lukuun ottamatta Bisfenoleita S, P ja M. Kaikkien nimessä esiintyy sana "Bisfenoli" ja kirjain, joka kertoo rakennekemikaalin. Bisfenoli A on näistä tunnetuin, johon yleensä viitataan "bisfenolina".


title: Kaunojalkaseitikki

text: Kaunojalkaseitikki ("Cortinarius venustus") on melko harvinainen huopaseitikkien alasukuun ("Telamonia") kuuluva helttasieni. Se kasvaa syyskuussa tuoreissa ja lehtomaisissa kuusikoissa kuusen juurisienenä ja tunturikoivikoissa koivulla. Laji on levinneisyydeltään pohjoispainotteinen. Kaunojalkaseitikki ei sovellu syötäväksi.


title: Kaunojalkaseitikki

text: Lajin 2–7 cm leveä lakki on aluksi puolipallon tai kartion mallinen, mutta muuttuu kasvaessaan laakean kuperaksi. Lakin reuna on pysyvästi kiertynyt sisäänpäin, ja siinä on varsinkin nuorena vaaleanliiloja suojusjätteitä. Yläpinta on väriltään okran- tai pähkinänruskea, toisinaan hyvin vaalea. Kolotyviset heltat ovat melko tiheässä. Ne ovat aluksi harmaanvalkeita mutta muuttuvat lopulta vaalean punaruskeiksi. 4–10 cm pitkä jalka kasvaa 0,5–1,2 cm paksuksi ja on väriltään syvän violetti muuttuen lopulta tyvestä kellanruskeaksi. Jalka on tasapaksu tai vähän nuijamainen. Vaaleanvioletti suojusjäte muodostaa jalkaan pysyvästi rengasvyöhykkeitä tai suomuhahtuvia. Jalan liila väri säilyy jopa kuivatuissa näytteissä, mikä on harvinaista seitikille. Paksu maltokerros on harmaaruskeaa, jalan yläosassa violettia ruskettuen tyveä kohden. Kaunojalkaseitikki tuoksuu miellyttävän hedelmäiseltä, mutta maku on mieto.


title: Kill the King

text: ”Kill the King” on Rainbow-yhtyeen kappale, joka julkaistiin ensimmäisen kerran live-versiona albumilla "On Stage" (1977). Kyseinen versio julkaistiin samana vuonna myös 12-tuumaisena maxi-singlenä, jolloin se nousi Britannian singlelistalla sijalle 44. Kappaleen studioversio ilmestyi vuotta myöhemmin albumilla "Long Live Rock ’n’ Roll". Kappaleen ovat kirjoittaneet yhteistyössä Ritchie Blackmore, Ronnie James Dio ja Cozy Powell.


title: Kill the King

text: Vaikka kappaleen sanoituksia on pidetty väkivaltaisina, niiden kirjoittaja Ronnie James Dio on väittänyt laulun kertovan shakkipelistä.


title: Kill the King

text: Vuonna 1981 ”Kill the King” julkaistiin uudelleen singlenä. Tuolloin se pääsi Britanniassa listasijalle 41.


title: Kill the King

text:
A-puoli
B-puoli


title: Juha Vuori

text: Juha Vuori (s. 31. maaliskuuta 1975 Ulvila) on suomalainen jääkiekkovalmentaja ja entinen laitahyökkääjä. Hän oli syksyllä 2016 SM-liigajoukkue Rauman Lukon päävalmentaja.


title: Juha Vuori

text: Vuori oli Porin Ässien kasvatti. Hän voitti joukkueessa A-nuorten SM-pronssia vuonna 1993. Kaudella 1994–1995 Vuori sijoittui HIFK:n Jarkko Ruudun kanssa A-nuorten SM-liigan pistepörssissä toiseksi JYPin Juho Jokisen jälkeen. Kaudella 1995–1996 hän sijoittui siinä tehoilla 14+19=33 yhdeksänneksi ja voitti myös Ässien sisäisen pistepörssin. Joukkue joutui keväällä 1996 A-nuorten SM-liigan karsintoihin, mutta onnistui säilyttämään sarjapaikkansa. Vuori voitti koko karsintasarjan pistepörssin tekemällä 14 ottelussa tehot 11+14=25. Samalla kaudella hän pelasi myös viisi SM-liigaottelua ilman tehopisteitä.


title: Juha Vuori

text: Kauden 1996–1997 Vuori pelasi I-divisioonajoukkue Kokkolan Hermeksessä, jonka kolmanneksi paras pistemies hän oli Aleksandrs Matjevskisin ja Marko Lapinkosken jälkeen tehoilla 11+23=34. Vuori kävi vuodet 1997–2000 Bostonin yliopistoa. Kaudella 2003–2004 hän pelasi vielä kuusi Suomi-sarjaottelua Heinolan Kiekossa, jotka jäivät Vuoren pelaajauran viimeisiksi.


title: Juha Vuori

text: Vuori suoritti Bostonin yliopistossa valmennuksen/liikuntatieteiden maisterin tutkinnon ja kävi myös Haaga-Helia ammattikorkeakoulua Vierumäellä, jossa hän opetti myös valmentajatutkintoon tähdänneitä opiskelijoita.


title: Juha Vuori

text: Bostonin yliopistossa opiskelun jälkeen Juha toimi valmentajana paikallisissa yliopistosarjoissa sekä toiminnan kehittäjänä Yhdysvaltain jääkiekkoliitossa Massachusettsin osavaltiossa.


title: Juha Vuori

text: Vuosina 2005–2008 Vuori toimi Suomen alle 20-vuotiaiden maajoukkueen apuvalmentajana. Hän oli voittamassa MM-pronssia vuonna 2006. Kaudella 2007–2008 Vuori toimi myös SM-liigajoukkue Lahden Pelicansin videovalmentajana.


title: Juha Vuori

text: Kaudesta 2008–2009 Vuori on toiminut SM-liigajoukkue Rauman Lukon apuvalmentajana. Hän teki huhtikuussa 2008 2+2-vuotisen sopimuksen joukkueen kanssa. 1.1.2012 Juha Vuori nimettiin Rauman Lukon päävalmentajaksi, edellisen päävalmentajan Rauli Uraman jätettyä joukkueen kesken kauden. Sopimus solmittiin kauden 2011–2012 loppuun.


title: Juha Vuori

text: Kaudeksi 2016–2017 Vuori nimettiin Rauman Lukon päävalmentajaksi, mutta sai potkut marraskuun 2016 puolivälissä Lukon siihen asti vaisusti menneen kauden takia, ja Vuoren päävalmentajan paikalla korvasi Kari Heikkilä.


title: Zoël Amberg

text: Zoël Amberg (s. 25. syyskuuta 1992 Stans) on sveitsiläinen moottoriurheilija.